
ΑΠΟΦΑΣΕΙ Σ 

Αριθ. 305875/8404/505 

Καθεστώτα ενισχύσεων του Κοινοτικού Πλαισίου Στήρι¬ 
ξης 2000 - 2006 για τα Ολοκληρωμένα Προγράμματα 
ανάπτυξης του αγροτικού χώρου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του Ν.Δ. 131/1974 «περί παροχής οικονομικών ενι¬ 
σχύσεων εις την γεωργικήν, δασικήν και αλιευτικήν παρα¬ 
γωγήν» (Α' 320), που τροποποιήθηκε με τις διατάξεις του 
Ν. 1409/1983 «Τροποποίηση και συμπλήρωση των διατά¬ 
ξεων του Ν.Δ. 131/1974 περί παροχής οικονομικών ενι¬ 
σχύσεων εις τη γεωργικήν, κτηνοτροφικήν, δασικήν και 
αλιευτικήν παραγωγήν και άλλες διατάξεις» (Α' 199) και 
τις διατάξεις του άρθρου 11 του Ν. 2512/1997 «Ρύθμιση 
συνταξιοδοτικών θεμάτων στρατιωτικών και άλλες διατά¬ 
ξεις» (Α' 138). 

β. Της παραγράφου 13του άρθρου 13του Ν. 2601/1998 
«Ενισχύσεις Ιδιωτικών Επενδύσεων για την Οικονομική 
και Περιφερειακή Ανάπτυξη της Χώρας και άλλες διατά¬ 
ξεις» (Α'81). 

γ. Του άρθρου 30 παρ.4 εδ. γ Ν. 2945/2001 (ΦΕΚ 
223/Α/8.10.2001) σχετικά με την ανάθεση σε τοπικούς φο¬ 
ρείς αγροτικής ανάπτυξης του έργου της παροχής βασι¬ 
κών υπηρεσιών του έργου της παροχής βασικών υπηρε¬ 
σιών για την αγροτική οικονομία και τον αγροτικό πληθυ¬ 
σμό στο πλαίσιο ολοκληρωμένων προγραμμάτων 
αγροτικής ανάπτυξης. 

δ. Της 232966/584/23.1.2002 κοινής απόφασης των 
Υπουργών Εθνικής Οικονομίας, Οικονομικών και Γεωρ¬ 
γίας για την παροχή βασικών υπηρεσιών στον αγροτικό 
πληθυσμό, για την υλοποίηση των Ολοκληρωμένων Προ¬ 
γραμμάτων Ανάπτυξης Αγροτικού Χώρου των Περιφερει- 
ώντης Χώρας στο πλαίσιο του Επιχειρησιακού Προγράμ¬ 
ματος «Αγροτική Ανάπτυξη - Ανασυγκρότηση της Υπαί¬ 
θρου 2000-2006». 

ε. Της 232967/585/23.1.2002 κοινής απόφασης των 
Υπουργών Εθνικής Οικονομίας και Γεωργίας για τη ρύθ¬ 


μιση ειδικότερων θεμάτων παροχής βασικών υπηρεσιών 
στον αγροτικό πληθυσμό, για την υλοποίηση των Ολο¬ 
κληρωμένων Προγραμμάτων Ανάπτυξης Αγροτικού Χώ¬ 
ρου των Περιφερειών της χώρας στο πλαίσιο του Επιχει¬ 
ρησιακού Προγράμματος. 

στ. Του Ν. 2520/1997, (ΦΕΚ 173/Α), «Μέτρα για τους νέ¬ 
ους αγρότες, σύσταση Οργανισμού γεωργικής επαγγελ¬ 
ματικής εκπαίδευσης, κατάρτισης και απασχόληση και 
άλλες διατάξεις», όπως έχει τροποποιηθεί και ισχύει. 

ζ. Του άρθρου 29 Ατού Ν. 1558/1985 «Κυβέρνηση και 
κυβερνητικά όργανα» (Α' 137), που προστέθηκε με το άρ¬ 
θρο 27 του Ν. 2081/1992 «Ρύθμιση του θεσμού των Επι¬ 
μελητηρίων, τροποποίηση διατάξεων του Ν. 1721/1987 
«για τον εκσυγχρονισμό των Επαγγελματικών Οργανώσε¬ 
ων των εμπόρων, βιοτεχνών και λοιπών επαγγελματιών 
και άλλες διατάξεις» (Α' 154) και τροποποιήθηκε με το άρ¬ 
θρο 1 του Ν. 2469/1997 «Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις» (Α'38). 

η. Του Ν. 2860/2000 (ΦΕΚ251/Α) «περίδιαχείρισης, πα¬ 
ρακολούθησης και ελέγχου του Κοινοτικού Πλαισίου Στή¬ 
ριξης και άλλες διατάξεις». 

θ. Της 451/2001 Κοινής Υπουργικής Απόφασης για 
επενδύσεις στις γεωργικές εκμεταλλεύσεις, όπως ισχύει 
κάθε φορά. 

ι. Την Κοινή Υπουργική Απόφαση αριθ. 450/2001 για τον 
καθορισμό διαδικασίας υπαγωγής επενδυτικών σχεδίων 
μεταποίησης και εμπορίας γεωργικών προϊόντων σε προ¬ 
γράμματα ενίσχυσης για την περίοδο 2000 - 2006 καθώς 
και της διαδικασίας καταβολής των ενισχύσεων στους δι¬ 
καιούχους, όπως ισχύει κάθε φορά. 

ια. Του Καν. (ΕΚ) 69/2001 της Επιτροπής (Ε 10) για την 
εφαρμογή των άρθρων 87 και 88 της συνθήκης ΕΚ στις 
ενισχύσεις ήσσονος σημασίας. 

ιβ. Του Καν. (ΕΚ) 70/2001 της Επιτροπής (Ε 10) σχετικά 
με την εφαρμογή των άρθρων 87 και 88 της συνθήκης ΕΚ 
στις κρατικές ενισχύσεις προς μικρές και μεσαίες επιχει¬ 
ρήσεις. 

ιγ. Του Καν. (ΕΟΚ) 2092/91 (Ε198) «περί βιολογικού τρό¬ 
που παραγωγής γεωργικών προϊόντων και των σχετικών 
ενδείξεων στα γεωργικά προϊόντα και στα είδη διατρο¬ 
φής», όπως ισχύει. 

ιδ. Του Καν. (ΕΚ) 1804/99 (Ε 222) «Για συμπλήρωση για 
τα κτηνοτροφικά προϊόντα του Καν. (ΕΟΚ) 2092/91 περί 

του βιολογικού τρόπου παραγωγής γεωργικών προϊό¬ 
ντων και των σχετικών ενδείξεων στα γεωργικά προϊόντα 
και στα είδη διατροφής». 

ιε. Του Καν. (ΕΟΚ) 2081/92 (1208) «για την προστασία 
των γεωγραφικών ενδείξεων και της ονομασίας προέλευ¬ 
σης των γεωργικών προϊόντων και των τροφίμων». 

ιστ. Του Καν. (ΕΟΚ) 2082/92 (1208) για τις βεβαιώσεις 
ιδιοτυπίας των γεωργικών προϊόντων και τροφίμων. 

ιζ. Του Επιχειρησιακού Προγράμματος (Ε.Π.) «Αγροτι¬ 
κή Ανάπτυξη - Ανασυγκρότηση της Υπαίθρου 2000-2006» 
(Ε.Π. Α.Α. - Α.Υ.), που εγκρίθηκε με την αριθ. Ε (2001) 
845/6.4.2001 απόφαση της Ευρωπαϊκής Επιτροπής 
(Ε.Ε.), όπως ισχύει κάθε φορά, και ιδίως του Άξονα 7 
«Προγράμματα Ανάπτυξης Αγροτικού Χώρου» αυτού. 

ιη. Των Περιφερειακών Επιχειρησιακών Προγραμμά¬ 
των (ΠΕΠ), όπως έχουν εγκριθεί απάτην Ε.Ε. και ισχύουν 
κάθε φορά και συγκεκριμένα τα Μέτρα, που περιλαμβά¬ 
νουν ολοκληρωμένες παρεμβάσεις ανάπτυξης των αγρο¬ 
τικών περιοχών. 

ιθ. Τη ΔΙΔΚ/Φ.1/2/2/22875/31.10.2001 (ΦΕΚ 1480/Β7 
31.10.2001) Κοινή Απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων της Υπουργού Εσωτε¬ 
ρικών, Δημόσιας Διοίκησης και Αποκέντρωσης στους 
Υφυπουργούς Εσωτερικών, Δημόσιας Διοίκησης και Απο¬ 
κέντρωσης Σταύρο Μπένο και Λάμπρο Παπαδήμα». 

ικ. Την απόφαση Πρωθυπουργού και Υπουργού Εθνικής 
Οικονομίας «Καθορισμός αρμοδιοτήτων του Υφυπουρ¬ 
γού Εθνικής Οικονομίας Χρήστου Πάχτα (Β1485)» 

2. Ότι οι ολοκληρωμένες παρεμβάσεις στην ύπαιθρο θα 
εφαρμόζονται ενιαία είτε αυτές περιλαμβάνονται στο 
ΕΠΑΑ-ΑΥ είτε περιλαμβάνονται στα ΠΕΠ και για το λόγο 
αυτό, θα πρέπει να υπάρχει συντονισμός στην εφαρμογή 
αυτών των πράξεων, αποφασίζουμε: 

Για την εφαρμογή του Μέτρου 7.2 «Δημιουργία υπηρε¬ 
σιών διαχείρισης εκμεταλλεύσεων» κωδικός πεδίου πα¬ 
ρέμβασης 1303, του Μέτρου 7.3 «Εμπορία γεωργικών 
προϊόντων ποιότητας» κωδικός πεδίου παρέμβασης 
1304, του Μέτρου 7.4 «Βασικές Υπηρεσίες για την Αγρο¬ 
τική Οικονομία και τον Αγροτικό Πληθυσμό» κωδικός πε¬ 
δίου παρέμβασης 1305, του Μέτρου 7.5 «Ανακαίνιση και 
Ανάπτυξη Χωριών - Προστασία και διατήρηση της αγρο¬ 
τικής κληρονομιάς» κωδικός πεδίου παρέμβασης 1306, 
του Μέτρου 7.6 «Διαφοροποίηση των γεωργικών δραστη¬ 
ριοτήτων και των δραστηριοτήτων που σχετίζονται με τη 
γεωργία για να παρασχεθεί η δυνατότητα δημιουργίας 
πολλαπλών δραστηριοτήτων ή απόκτησης εναλλακτικών 
εισοδημάτων» κωδικός πεδίου παρέμβασης 1307, του 
Μέτρου 7.8 «Ανάπτυξη και βελτίωση της υποδομής που 
σχετίζεται με την ανάπτυξη της γεωργίας» κωδικός πεδί¬ 
ου παρέμβασης 1309, του Μέτρου 7.9 «Ενθάρρυνση των 
τουριστικών και βιοτεχνικών δραστηριοτήτων» κωδικός 
πεδίου παρέμβασης 1310 και 1311, του Μέτρου 7.11 
«Βελτίωση της ανταγωνιστικότητας των γεωργικών εκμε¬ 
ταλλεύσεων», κωδικός πεδίου παρέμβασης 111 του Μέ¬ 
τρου 7.12 «Επενδύσεις για τη βελτίωση της ανταγωνιστι¬ 
κότητας των επιχειρήσεων πρώτης μεταποίησης και 
εμπορίαςγεωργικώνπροϊόντων» καιτου Μέτρου κωδικός 
πεδίου παρέμβασης 114,7.13 «Επενδύσεις για τη βελτίω¬ 
ση και τον εξορθολογισμό υλοτόμησης, μεταποίησης και 
εμπορίας των δασοκομικών προϊόντων» κωδικός πεδίου 
παρέμβασης 122 του Άξονα Προτεραιότητας 7 «Προ¬ 
γράμματα Ανάπτυξης αγροτικού χώρου», του Ε.Π. «Αγρο¬ 


τική Ανάπτυξη - Ανασυγκρότηση της υπαίθρου 2000 - 
2006» (Ε.Π.Α.Α.Α.Υ. 2000-2006), καθώς και των αντίστοι¬ 
χων δράσεων των Περιφερειακών Επιχειρησιακών Προ¬ 
γραμμάτων Π.Ε.Π σε περιοχές εφαρμογής ολοκληρωμέ¬ 
νων προγραμμάτων ανάπτυξης αγροτικού χώρου η και σε 
περιοχές εκτός ολοκληρωμένων προγραμμάτων ανάπτυ¬ 
ξης αγροτικού χώρου αν προβλέπεται στα ΠΕΠ, εγκρί¬ 
νουμε τα ακόλουθα: 

Άρθρο 1 

Μέτρο 7.2 (1303) «Δημιουργία υπηρεσιών διαχείρισης 
εκμεταλλεύσεων» 

1. Στα πλαίσια του Μέτρου «Δημιουργία υπηρεσιών δια¬ 
χείρισης εκμεταλλεύσεων» και των αντίστοιχων δράσεων 
των Περιφερειακών Επιχειρησιακών Προγραμμάτων 
(Π.Ε.Π.), προβλέπεται η ενίσχυση παροχής υπηρεσιών 
υποστήριξης στη διαχείριση γεωργικών εκμεταλλεύσε¬ 
ων, καθώς και παροχής υπηρεσιών αντικατάστασης σε 
περιπτώσεις απουσίας παραγωγών από την εκμετάλλευ¬ 
σή τους. 

2. ΥΠΗΡΕΣΙΕΣ ΔΙΑΧΕΙΡΙΣΗΣ 

Όσον αφορά στην παροχή υπηρεσιών υποστήριξης στη 
διαχείριση γεωργικών εκμεταλλεύσεων, αυτή περιλαμβά¬ 
νει την παροχή υπηρεσιών τεχνικής, οικονομικής, χρημα¬ 
τοδοτικής και διοικητικής φύσεως, που έχουν σκοπό την 
ορθολογικότερη διαχείριση και κατά συνέπεια την επί¬ 
τευξη ανταγωνιστικότερων συνθηκών στις γεωργικές εκ¬ 
μεταλλεύσεις. 

2.1. Δικαιούχοι του καθεστώτος ενίσχυσης 

Δικαιούχοι αυτού του καθεστώτος είναι γεωργοί κατά 

κύρια απασχόληση, αρχηγοί γεωργικής εκμετάλλευσης, 
όπως αυτοί ορίζονται στο σημείο 9 του Παραρτήματος I 
στην ΚΥΑ αριθ. 451/2001, όπως ισχύει κάθε φορά. 

Οι προϋποθέσεις, που πρέπει να έχουν οι ενδιαφερόμε¬ 
νοι και οι εκμεταλλεύσεις τους για να κριθούν δικαιούχοι, 
είναι οι ακόλουθες: 

1. Πρέπει να είναι μόνιμοι κάτοικοι περιοχών ολοκληρω¬ 
μένων παρεμβάσεωντου Άξονα 7 του ΕΠΑΑ-ΑΥ, ή των πε¬ 
ριοχών που ορίζονται από τα αντίστοιχα Μέτρα που εφαρ¬ 
μόζονται στα πλαίσια των Ολοκληρωμένων Παρεμβάσε¬ 
ων για την ανάπτυξη των αγροτικών περιοχών των ΠΕΠ ή 
πρέπει να είναι μόνιμοι κάτοικοι των περιοχών εφαρμογής 
των δράσεων με κωδικό παρέμβασης 1303 που υλοποι¬ 
ούνται στο πλαίσιο των Περιφερειακών Επιχειρησιακών 
Προγραμμάτων (Π.Ε.Π.) και οι γεωργικές τους εκμεταλ¬ 
λεύσεις να μην βρίσκονται σε περιοχή εφαρμογής Ολο¬ 
κληρωμένου Προγράμματος Ανάπτυξης Αγροτικού Χώ¬ 
ρου. 

2. Στο διαχειριστικό σχέδιο θα πρέπει να συμμετέχουν 
τουλάχιστον δεκαπέντε (15) γεωργικές εκμεταλλεύσεις, 
οι οποίες θα βρίσκονται εντός των διοικητικών ορίων του 
ιδίου Δήμου. 

3. Οι γεωργικές εκμεταλλεύσεις που θα περιλαμβάνο¬ 
νται στο διαχειριστικό σχέδιο θα πρέπει να χαρακτηρίζο¬ 
νται ως «βιώσιμες» η «εν δυνάμει βιώσιμες» σύμφωνα με 
τα οριζόμενα στην ΚΥΑ 451 /2001, όπως ισχύει κάθε φορά 

2.2. Στόχοι του διαχειριστικού σχεδίου 

Το υποβαλλόμενο διαχειριστικό σχέδιο θα πρέπει να 
αποσκοπεί: 

• στην υιοθέτηση ορθών γεωργικών πρακτικών 

• στη μείωση του κόστους παραγωγής 

• στην διασφάλιση της διάθεσης των παραγομένων 
προϊόντων 

• στην αναδιάρθρωση των καλλιεργειών 

• στη μείωση της χρήσης φυτοφαρμάκων και λιπασμά¬ 
των με στόχο την μείωση των επιπτώσεων στο περιβάλλον 

• στη βελτίωση της οικονομικής διαχείρισης των εκμε¬ 
ταλλεύσεων 

• στην υιοθέτηση νέων μεθόδων παραγωγής 

και γενικότερα σε παρεμβάσεις που αποσκοπούν στην 
αύξηση της ακαθάριστης προσόδου των γεωργικών εκμε¬ 
ταλλεύσεων, στην υιοθέτηση σύγχρονων μεθόδων και πρα¬ 
κτικών παραγωγής, και γενικότερα στην εξασφάλιση της 
βιωσιμότητας των γεωργικών εκμεταλλεύσεων στο μέλλον. 

2.3. Επιλέξιμες δαπάνες 

Στις επιλέξιμες δαπάνες, οι οποίες ενισχύονται, περι¬ 
λαμβάνονται: 

1. Η σύνταξη του διαχειριστικού σχεδίου των συνεργα- 
ζομένων γεωργικών εκμεταλλεύσεων. 

2. Η τεχνική υποστήριξη της εφαρμογής του προτεινό- 
μενου διαχειριστικού σχεδίου σε κάθε μία από τις συνερ- 
γαζόμενες γεωργικές εκμεταλλεύσεις. 

• Η σύνταξη και παρακολούθηση του διαχειριστικού 
σχεδίου γίνεται από νομικό η φυσικό πρόσωπο που είναι 
εγγεγραμμένο στο μητρώο μελετητών που έχει δημιουρ- 
γηθεί για την υλοποίηση των δράσεων με κωδικό παρέμ¬ 
βασης 111,112 

Δεν είναι επιλέξιμες οι υπηρεσίες διαχείρισης για «γε- 
ωργοπεριβαλλοντικούς φακέλους» για όσους εντάσσο¬ 
νται σε γεωργοπεριβαλλοντικά μέτρα του Ε.Π.Α.Α 

2.4. Ύψος ενίσχυσης 

Το ύψος της ενίσχυσης θα είναι 70% και δεν θα υπερ¬ 
βαίνει τα 100.000 Ευρώ ανά δικαιούχο (συνεργαζόμενες 
εκμεταλλεύσεις) ανά τριετία. 

Η καταβολή της ενίσχυσης θα γίνεται τμηματικά και με 
βάση εκθέσεις προόδου στις οποίες θα αποτυπώνονται οι 
υπηρεσίες που παρασχέθηκαν και η επίτευξη των στόχων 
του διαχειριστικού σχεδίου. 

3. ΥΠΗΡΕΣΙΕΣ ΑΝΤΙΚΑΤΑΣΤΑΣΗΣ 

Όσον αφορά στην παροχή υπηρεσιών αντικατάστασης 
σε περιπτώσεις απουσίας παραγωγών από την εκμετάλ¬ 
λευσή τους, με τον όρο «αντικατάσταση σε γεωργικές εκ¬ 
μεταλλεύσεις» νοείται η αντικατάσταση του/της γεωρ¬ 
γού, του/της συζύγου ή γεωργικού εργάτη στην εκμετάλ¬ 
λευσή του από έναν άλλο γεωργό για την άσκηση των 
εργασιών σε αυτή, όταν ο αρχηγός της γεωργικής εκμε¬ 
τάλλευσης, ή σε περίπτωση θανάτου του ο νόμιμος κλη¬ 
ρονόμος, του το ζητήσει. 

Η αντικατάσταση ζητείται για λόγους υγείας, διακοπών 
ή άλλων επειγόντων αναγκών και περιστατικών και δεν 
μπορεί να υπερβαίνει συνολικά κατ’ έτος τις 30 ημέρες. 

Ο αντικαταστάτης είναι εξειδικευμένος στις γεωργικές 
δραστηριότητες, για τις οποίες ζητείται να αντικαταστή¬ 
σει τον/την αρχηγό της γεωργικής εκμετάλλευσης 
τον/την σύζυγο ή γεωργικό εργάτη. 

Ο φορέας που παρέχει την ανωτέρω υπηρεσία μπορεί 
να είναι: 

• Πρωτοβάθμια συνεταιριστική οργάνωση. 

• Δευτεροβάθμια συνεταιριστική οργάνωση. 

3.1. Δικαιούχοι του καθεστώτος ενίσχυσης 

Δικαιούχοι του καθεστώτος είναι οι αρχηγοί των γεωρ¬ 
γικών εκμεταλλεύσεων (γεωργίας ή κτηνοτροφίας ή μι¬ 
κτής κατεύθυνσης). 

3.2. Ύψος ενίσχυσης 

Το ύψος της επιλέξιμης αμοιβής καθορίζεται με βάση 
τον τύπο: 


Υ = (Εργάσιμες ημέρες χ Ψ χ 21) + (Αργίες χ 1,5 χ Ψ χ 
21 ) 

Όπου: 

21: το ύψος ημερήσιας αποζημίωσης σε ΕΥΡΩ 

Υ: ύψος αμοιβής σε ΕΥΡΩ 

ψ = 1 στην περίπτωση εκμετάλλευσης φυτικής κατεύ¬ 
θυνσης 

ψ = 2 στην περίπτωση εκμετάλλευσης κτηνοτροφικής ή 
μικτής κατεύθυνσης 

Το ποσό της ημερήσιας αποζημίωσης ισούται με το ημε¬ 
ρομίσθιο του ανειδίκευτου εργάτη. 

Το ύψος ενίσχυσης ανέρχεται σε 70% του ύψους αμοι¬ 
βής- 

Άρθρο 2 
Μέτρο 7.3 (1304) 

«Εμπορία γεωργικών προϊόντων ποιότητας» 

1. Στα πλαίσια του Μέτρου «Εμπορία γεωργικών προϊό¬ 
ντων ποιότητας» και των αντίστοιχων δράσεων των Περι¬ 
φερειακών Επιχειρησιακών Προγραμμάτων (Π.Ε.Π.), 
προβλέπεται η παροχή συμβουλευτικών υπηρεσιών προς 
τους τελικούς αποδέκτες για την υποστήριξη της εμπο¬ 
ρίας γεωργικών προϊόντων ποιότητας που αναφέρονται 
στον οδηγό εφαρμογής του μέτρου, για την καθιέρωση 
συστημάτων διασφάλισης ποιότητας (130 9000 ή 14000, 
ΗΑΩΩΡ, συστήματα περιβαλλοντικού ελέγχου), για την 
κατάρτιση των τελικών αποδεκτών και προσωπικού για 
την εφαρμογή των συστημάτων διασφάλισης ποιότητας, 
καθώς και για την προώθηση τοπικών προϊόντων ποιότη¬ 
τας που αναφέρονται στον οδηγό εφαρμογής του μέ¬ 
τρου, τα οποία έχουν πιστοποιηθεί κατά 130 9000 ή 
14000, ΗΑΩΩΡ ή με συστήματα περιβαλλοντικού ελέγ¬ 
χου, με τη δημιουργία ιστοσελίδων και δικτυακών τόπων. 

2. Όσον αφορά στο καθεστώς ενισχύσεωντου Μέτρου, 
υποψήφιοι δικαιούχοι δύνανται να είναι: 

• Φυσικά Πρόσωπα 

• Νομικά Πρόσωπα Ιδιωτικού Δικαίου (επιχειρήσεις, 
αγροτικοί συνεταιρισμοί κ.λπ.) 

3. Όσον αφορά στο ύψος ενίσχυσης, αυτή δεν μπορεί 
να υπερβαίνει τα 100.000 Ευρώ ανά δικαιούχο ανά τριετία 
και μέχρι το 75% του συνολικού επιλέξιμου κόστους. 

4. Όσον αφορά στις δαπάνες οι οποίες θεωρούνται ως 
επιλέξιμες για την χρηματοδότησή τους στο πλαίσιο του 
καθεστώτος ενίσχυσης του Μέτρου ανάλογα με τις κατη¬ 
γορίες πράξεων αυτές είναι: 

4.1 Για συμβουλευτικές υπηρεσίες για την υποστήριξη 
της εμπορίας γεωργικών προϊόντων ποιότητας 

• Δαπάνες που αφορούν έρευνες αγοράς για τη διε- 
ρεύνηση των δυνατοτήτων προώθησης των τοπικών 
αγροτικών προϊόντων σε αγορές τοπικές και ευρύτερες 
των τοπικών. 

• Δαπάνες κατάρτισης λοιπώντεχνικών μελετών και με¬ 
λετών σκοπιμότητας που σχετίζονται με την προώθηση 
στην αγορά τοπικών προϊόντων ποιότητας που αναφέρο- 
νται στον οδηγό εφαρμογής του μέτρου 

• Δαπάνες σύλληψης και σχεδιασμού νέων προϊόντων 
ποιότητας που εμπίπτουν στις κατηγορίες του οδηγού 
εφαρμογής του μέτρου σύμφωνα με τις τάσεις της ζήτη¬ 
σης. 

• Δαπάνες προετοιμασίας φακέλων - αιτήσεων για την 
αναγνώριση ονομασιών προέλευσης, ή για τη λήψη πι¬ 
στοποιητικών ιδιοτυπίας σύμφωνα με τους ισχύοντες κοι¬ 
νοτικούς κανονισμούς. 

4.2 Για την καθιέρωση συστημάτων διασφάλισης ποιό¬ 
τητας, όπως οι σειρές 130 9000 ή 14000, συστημάτων τα 
οποία βασίζονται στην ανάλυση κινδύνων και τα κρίσιμα 
σημεία ελέγχου (ΗΑΟΟΡ) καθώς και συστημάτων περι¬ 
βαλλοντικού ελέγχου: 

• Δαπάνες για την κάλυψη του κόστους μελέτης των 
συστημάτων διασφάλισης ποιότητας όπως επίσης και 
του κόστους που καταβάλλεται από τους τελικούς απο¬ 
δέκτες σε αναγνωρισμένους οργανισμούς πιστοποίησης 
για την αρχική πιστοποίηση των συστημάτων αυτών. Η 
ενίσχυση χορηγείται με μέγιστη διάρκεια 6 ετών, προο¬ 
δευτικά μειούμενη με βάση την κατανομή 100,100,80,60, 
40, 20 και πάντως όχι μετά το 2008. 

4.3. Γ ια κατάρτιση προσωπικού για την εφαρμογή των 
συστημάτων διασφάλισης ποιότητας: 

• Δαπάνες για την κάλυψη του κόστους κατάρτισης τα 
του προσωπικού των τελικών αποδεκτών, προκειμένου να 
γίνει δυνατή η εισαγωγή και εφαρμογή των παραπάνω συ¬ 
στημάτων, όπου γίνονται οι πιστοποιήσεις. 

Οι παραπάνω δαπάνες θεωρούνται ως επιλέξιμες μόνο 
εφ' όσον η κατάρτιση διεξάγεται από τον Οργανισμό που 
πραγματοποιεί την πιστοποίηση. 

4.4 Για την προώθηση προϊόντων ποιότητας: 

• Δαπάνες για την κάλυψη του κόστους των τελικών 
αποδεκτών για τη δημιουργία ιστοσελίδων και δικτυακών 
τόπων (ννθό είίθε) 

• Δαπάνες για την κάλυψη της συμμετοχής τους για τη 
δημιουργία νέων ιστοσελίδων σε υφιστάμενους δικτυα- 
κούς τόπους με στόχο την προώθηση των τοπικών προϊό¬ 
ντων ποιότητας. 

Οι παραπάνω δαπάνες θεωρούνται ως επιλέξιμες μόνο 
εφ' όσον αφορούν την προώθηση προϊόντων τα οποία 
έχουν πιστοποιηθεί με τις κατηγορίες που προσδιορίζο¬ 
νται στον οδηγό εφαρμογής 

Άρθρο 3 

Μέτρο 7.4 (1305) «Βασικές υπηρεσίες για την αγροτική 
οικονομία και τον αγροτικό πληθυσμό» 

1. Στα πλαίσια του Μέτρου «Βασικές υπηρεσίες για την 
αγροτική οικονομία και τον αγροτικό πληθυσμό» και των 
αντίστοιχων δράσεων των Περιφερειακών Επιχειρησια¬ 
κών Π ρογραμμάτων (Π. Ε. Π.), προβλέπεται η παροχή υπη¬ 
ρεσιών βραχυχρόνιας εκπαίδευσης - κατάρτισης σε πα¬ 
ραδοσιακά επαγγέλματα με στόχο τη διατήρηση τους 
(πετράδες, ξυλογλύπτες, κατασκευαστές παραδοσιακών 
μουσικών οργάνων κ.α). Επίσης η διοργάνωση τοπικών 
εκδηλώσεων που σχετίζονται με την γεωργική παραγωγή 
και χαρακτηριστικά τοπικά αγροτικά προϊόντα, τηντοπική 
ιστορική παράδοση και την αγροτική πολιτιστική κληρο¬ 
νομιά καθώς και πιλοτικά έργα επίδειξης για τη διάδοση 
νέων τεχνικών παραγωγής στον γεωργικό τομέα. 

2. Όσον αφορά στο καθεστώς ενισχύσεωντου Μέτρου, 
υποψήφιοι δικαιούχοι δύνανται να είναι: 

• Φυσικά Πρόσωπα 

• Νομικά Πρόσωπα Ιδιωτικού Δικαίου (επιχειρήσεις, 
αγροτικοί συνεταιρισμοί κλπ) 

• Πολιτιστικοί σύλλογοι και φορείς 

• Ο.Τ.Α. και επιχειρήσεις των Ο.Τ.Α. 

Ανά κατηγορία δράσης όπως προσδιορίζεται στη συνέ¬ 
χεια 

3. Όσον αφορά το ύψος ενίσχυσης ανάλογα με το είδος 
της δράσης ισχύουν τα ακόλουθα: 

• Για την παροχή υπηρεσιών κατάρτισης οι λεπτομέ¬ 


ρειες εφαρμογής θα καθορισθούν με απόφαση του 
Υπουργού Γεωργίας και η διάρκεια τους θα είναι βραχυ¬ 
χρόνια από 60 έως 100 ώρες. 

• Για την διοργάνωση τοπικών εκδηλώσεων το ύψος 
ενίσχυσης καθορίζεται στο 75% του συνολικού κόστους 
το οποίο δεν μπορεί να υπερβαίνει τα 100.000 Ευρώ ανά 
τριετία. 

• Γιατις δράσεις επιδεικτικού χαρακτήρα που αφορούν 
την υλοποίηση πιλοτικών έργων για τη διάδοση νέων τε¬ 
χνικών παραγωγής στο γεωργικό τομέα το ύψος ενίσχυ¬ 
σης καθορίζεται στο 75% του συνολικού κόστους, το 
οποίο δεν μπορεί να υπερβαίνει τα 100.000 Ευρώ ανά 
τριετία. 

4. Όσον αφορά στις δαπάνες οι οποίες θεωρούνται ως 
επιλέξιμες για την χρηματοδότησή τους στο πλαίσιο του 
καθεστώτος ενίσχυσης του Μέτρου, ανάλογα με τις κα¬ 
τηγορίες πράξεων αυτές είναι: 

4.1 Για την παροχή υπηρεσιών εκπαίδευσης - βραχυ¬ 
χρόνιας κατάρτισης σε παραδοσιακά επαγγέλματα με 
στόχο τη διατήρησή τους: 

• Δαπάνες αμοιβής εισηγητών - εκπαιδευτών 

• Δαπάνες μίσθωσης χώρου και εκπαιδευτικού - επο¬ 
πτικού εξοπλισμού για τις ανάγκες του προγράμματος 
κατάρτισης (προβολέας διαφανειών, τηλεόραση, νίάθο 
κ.ο.κ.) 

• Δαπάνες αναπαραγωγής εκπαιδευτικού υλικού που 
διανέμεται στους εκπαιδευόμενους (φωτοτυπίες, έξοδα 
βιβλιοδεσίας κ.ο.κ.). Στις δαπάνες αυτές δεν περιλαμβά¬ 
νονται οι αμοιβές των συγγραφέων των κειμένων, πνευ¬ 
ματικά δικαιώματα και άλλα σχετικά έξοδα τα οποία θεω¬ 
ρείται ότι συμπεριλαμβάνονται στην δαπάνη αμοιβής των 
εισηγητών - εκπαιδευτών. 

Τα όρια του ύψους των ανωτέρω κατηγοριών δαπανών 
θα πρέπει να είναι σύμφωνα με τα εκάστοτε ισχύοντα 
στην απόφαση του Υπουργού Γεωργίας για την υλοποίη¬ 
ση αντίστοιχων δράσεων 

4.2. Γ ια την ενίσχυση τοπικών εκδηλώσεων που σχετί¬ 
ζονται με τη γεωργική παραγωγή, χαρακτηριστικά τοπικά 
αγροτικά προϊόντα και την τοπική παράδοση και κληρο¬ 
νομιά όπως εκθέσεις, εκδηλώσεις κ.α. Οι ανωτέρω εκδη¬ 
λώσεις θα πρέπει να έχουν καταγραφεί ως σημαντικές, να 
απευθύνονται στο ευρύτερο κοινό και να έχουν κατά το 
δυνατόν έναν περιοδικό - επαναλαμβανόμενο χαρακτή¬ 
ρα. 

Στις επιλέξιμες δαπάνες της κατηγορίας αυτής περι¬ 
λαμβάνονται: 

• Δαπάνες σύνθεσης, παραγωγής και διακίνησης υλι¬ 
κού δημοσιοποίησης και προβολής των εκδηλώσεων 
(φυλλάδια, αφίσες κ.α.) 

• Έξοδα δημιουργίας και καταχώρησης διαφημίσεων 
για την εκδήλωση σε έντυπα και ηλεκτρονικά ΜΜΕ. 

• Έξοδα μίσθωσης χώρων και εξοπλισμού για την ορ¬ 
γάνωση των εκδηλώσεων 

• Δαπάνες διαμόρφωσης των χώρων αυτών (κινητά χω¬ 
ρίσματα, προθήκες, φωτισμοί κ.ο.κ.). 

• Παραγωγή εκθεσιακού υλικού (μακέτες, φωτογρα¬ 
φήσεις κ.α.) 

• Κατασκευή εκθετηρίων κ.ο.κ. 

• Έξοδα ενοικίασης οπτικοακουστικών μηχανημάτων 
για τις ανάγκες των εκδηλώσεων, όπως νίάθο, οθόνες 
προβολής, μηχανήματα ήχου κ.ο.κ. 

• Έξοδα για την συμμετοχή παραδοσιακών μουσικών 
και χορευτικών συγκροτημάτων ή την οργάνωση πολιτι- 

σηκών δρώμενων (θέατρο, χορός, φωτογραφία κ.α.), 
εφόσον εντάσσονται στο πρόγραμμα των εκδηλώσεων 
για την προβολή της τοπικής αγροτικής παραγωγής, με 
την προϋπόθεση ότι το κόστος των δαπανών αυτών δεν 
θα υπερβαίνει το 20% της συνολικής δαπάνης της εκδή¬ 
λωσης. 

• Δαπάνες για την κατασκευή - αγορά παραδοσιακών 
στολών, για την κατασκευή - αγορά παραδοσιακών μου¬ 
σικών οργάνων, για τις ανάγκες των εκδηλώσεων αυτών 

Γιατην ανωτέρω κατηγορία δράσεων δικαιούχοι μπορεί 
να είναι Ο.Τ.Α, επιχειρήσεις των Ο.Τ.Α πολιτιστικοί σύλ¬ 
λογοι και λοιποί συλλογικοί φορείς 

4.3. Για την ενίσχυση πιλοτικών έργων επίδειξης για τη 
διάδοση νέων τεχνικών παραγωγής στο γεωργικό τομέα, 
με σκοπό την ενσωμάτωσή τους στην τοπική παραγωγική 
διάρθρωση ενισχύονται καινοτόμες ενέργειες. Οι ενέρ¬ 
γειες αυτές δύνανται να επιδιώξουν την κατοχύρωση 
τους με δίπλωμα ευρεσιτεχνίας και χρηματοδοτείται η 
εφαρμογή και η περαιτέρω ανάπτυξη τους, είτε βρίσκο¬ 
νται στη φάση του σχεδιασμού . 

Στις επιλέξιμες δαπάνες της κατηγορίας αυτής περι¬ 
λαμβάνονται: 

• Δαπάνες για την υλοποίηση του πιλοτικού έργου, 
όπως αυτές περιγράφονται στο εγκεκριμένο επενδυτικό 
σχέδιο. 

• Δαπάνες σχεδιασμού και έξοδα κατοχύρωσηςτης ευ¬ 
ρεσιτεχνίας 

• Δαπάνες κατασκευής προτύπου για κατοχυρωμένη 
ευρεσιτεχνία. 

• Δαπάνες δημοσιοποίησης - προβολής της νέας τεχνι¬ 
κής παραγωγής που εφαρμόστηκε. Στις δαπάνες αυτές 
περιλαμβάνονται η δημιουργία και καταχώρηση υλικού 
προβολής σε έντυπα και ηλεκτρονικά ΜΜΕ, η σύνθεση, 
παραγωγή και διακίνηση έντυπου υλικού δημοσιοποίη¬ 
σης - προβολής όπως φυλλάδια, αφίσες κ.ο.κ. Σε κάθε πε¬ 
ρίπτωση το σύνολο της δαπάνης δημοσιοποίησης - προ¬ 
βολής θα πρέπει να περιλαμβάνεται στο εγκεκριμένο 
επενδυτικό σχέδιο, και να μην είναι μεγαλύτερο από το 
10% του συνολικού κόστους του επενδυτικού σχεδίου. 

Στην ανωτέρω κατηγορία δράσεων δικαιούχοι δύνανται 
να είναι Φυσικά και Νομικά Πρόσωπα. 

Άρθρο 4 

Μέτρο 7.5 (1306) «Ανακαίνιση και ανάπτυξη χωριών - 
Προστασία και διατήρηση της αγροτικής κληρονομιάς» 

1. Στα πλαίσια του Μέτρου «Ανακαίνιση και ανάπτυξη 
χωριών - Προστασία και διατήρηση της αγροτικής κληρο¬ 
νομιάς» και των αντίστοιχων δράσεων των Περιφερεια¬ 
κών Επιχειρησιακών Προγραμμάτων (Π.Ε.Π.), προβλέπο- 
νται μελέτες και έργα αποκατάστασης ιδιωτικών κτιρίων 
τα οποία είναι χαρακτηρισμένα ως παραδοσιακά και δια¬ 
τηρητέα ή πρόκειται για αξιόλογα κτίσματα παραδοσια¬ 
κού αρχιτεκτονικού σχεδιασμού με ιδιαίτερα στοιχεία αι¬ 
σθητικής και ιστορικής αξίας, και μόνο στην περίπτωση 
που αυτά εντάσσονται στο συνολικό πλαίσιο ανάπλασης 
και ανάδειξης του οικισμού όπως αυτό αποτυπώνεται σε 
σχετική μελέτη ανάπλασης η οποία θα εκπονηθεί πριντην 
έναρξη υλοποίησης των ανωτέρω εργασιών . Επίσης με¬ 
λέτες και έργα προστασίας μέρους ή του συνόλου του οι¬ 
κισμού και ανάδειξης αξιόλογων αρχιτεκτονικών στοιχεί¬ 
ων της αγροτικής υπαίθρου (μύλοι, βρύσες, γεφύρια μο¬ 
νοπάτια κ.α.) τα οποία έχουν αισθητική και ιστορική 
σημασία, η οποία θα τεκμηριώνεται σε σχετική έκθεση το 


περιεχόμενο της οποίας καθορίζεται αναλυτικά στον 
Οδηγό Εφαρμογής. Επίσης περιλαμβάνει δράσεις διατή¬ 
ρησης παραδοσιακών αγροτικών εργασιών και συνηθει¬ 
ών για τις περιπτώσεις που προβλέπονται σχετικές δρά¬ 
σεις στα ΠΕΠ 

2. Όσον αφορά στο καθεστώς ενισχύσεωντου Μέτρου, 
υποψήφιοι δικαιούχοι δύνανται να είναι: 

• Φυσικά Πρόσωπα 

• Νομικά Πρόσωπα Ιδιωτικού Δικαίου 

• Ο.Τ.Α και επιχειρήσεις Ο.Τ.Α 

Σε κάθε περίπτωση ο δικαιούχος θα πρέπει να είναι ο νό¬ 
μιμος ιδιοκτήτης του ακινήτου για το οποίο προορίζεται η 
ενίσχυση. 

2. Όσον αφορά στα ιδιωτικά έργα (ιδιωτικά κτήρια)που 
εντάσσονται στο Μέτρο, η ενίσχυση ανέρχεται ως το 60% 
του συνολικού κόστουςτης επένδυσης, το οποίο δεν μπο¬ 
ρεί να υπερβαίνει τα 30.000 Ευρώ. 

Στα λοιπά ιδιωτικά έργα, το ποσοστό ενίσχυσης θα φθά¬ 
νει μέχρι το 100% του επιλέξιμου κόστους με τη τήρηση 
των όρων του σημείου 4.1.2.2 των κατευθυντηρίων γραμ¬ 
μών για τις κρατικές ενισχύσεις στη Γεωργία 
(2000/028/02) και με την προϋπόθεση ότι δεν δημιουρ- 
γούνται έσοδα και εφόσον οι επενδύσεις είναι σε μη αντα¬ 
ποδοτικό κεφαλαιουχικό εξοπλισμό της εκμετάλλευσης 
και δεν οδηγούν σε αύξηση της παραγωγικής της ικανό¬ 
τητας η μέχρι 75% αν είναι σε κεφαλαιουχικό εξοπλισμό 
χωρίς αύξηση του παραγωγικού δυναμικού. 

Οι ανωτέρω επιχορηγήσεις προς τους δικαιούχους δεν 
εντάσσονται στη κατηγορία της κρατικής ενίσχυσης και 
ως εκ τούτου δεν εμπίπτουν στους αντίστοιχους περιορι¬ 
σμούς. 

4. Όσον αφορά στις δαπάνες οι οποίες θεωρούνται ως 
επιλέξιμες για την χρηματοδότησή τους στο πλαίσιο του 
καθεστώτος ενίσχυσης του Μέτρου, σε αυτές περιλαμ¬ 
βάνονται: 

Δαπάνες για μελέτες. Στην κατηγορία αυτή περιλαμβά¬ 
νεται το σύνολο των δαπανών για την εκπόνηση των απαι- 
τουμένων μελετών για την ολοκληρωμένη αποκατάσταση 
και ανάδειξη των κτισμάτων και λοιπών αρχιτεκτονικών 
στοιχείων. Ενδεικτικά αναφέρονται μελέτες αποτύπω¬ 
σης, αρχιτεκτονικές, στατικές, ηλεκτρομηχανολογικές 
μελέτες, μελέτες διαμόρφωσης περιβάλλοντος χώρου, 
μελέτες φωτισμού κ.λπ. Στην κατηγορία των μελετών 
εντάσσονται επίσης ειδικές μελέτες οι οποίες απαιτού¬ 
νται λόγω της ιδιομορφίας του έργου αποκατάστασης - 
προστασίας όπως εδαφοτεχνικές μελέτες (ειδικές περι¬ 
πτώσεις θεμελιώσεων), μελέτες αποκατάστασης τοιχο¬ 
γραφιών κ.ο.κ. 

Το κόστος των παραπάνω μελετών είναι επιλέξιμο μόνο 
στην περίπτωση υλοποίησης της κατασκευής του έργου 
την οποία καλύπτουν οι συγκεκριμένες μελέτες. 

Δαπάνες κατασκευών. Στην κατηγορία αυτή περιλαμ¬ 
βάνεται το σύνολο των δαπανώντο οποίο αφοράτην εκτέ¬ 
λεση εργασιών, στα πλαίσια υλοποίησης της αντίστοιχης 
εγκεκριμένης μελέτης καθώς και οι αντίστοιχες δαπάνες 
επίβλεψης των εργασιών αυτών. Ενδεικτικά αναφέρονται 
καθαιρέσεις, αποκατάσταση στατικής επάρκειας - ενί¬ 
σχυση φέροντα οργανισμού, εξωτερικές τοιχοποιίες και 
επιχρίσματα, αντικατάσταση στέγης, εξωτερικών κουφω¬ 
μάτων, χρωματισμοί των όψεων και γενικότερα το σύνολο 
των εργασιών αποκατάστασης των όψεων του κτιρίου. 

Μόνο σε περιπτώσεις κτισμάτων τα οποία δεν χρησιμο¬ 
ποιούνται ως κατοικία ούτε έχουν εμπορική - επάγγελμά- 

τική χρήση, αλλά εξυπηρετούν κοινωφελείς λειτουργίες 
(βιβλιοθήκη, μουσείο κ.λπ.) οι οποίες δεν αποφέρουν έσο¬ 
δα στον φορέα λειτουργίας τους, στις επιλέξιμες δαπάνες 
για κατασκευαστικές εργασίες μπορούν να περιλαμβάνο¬ 
νται και δαπάνες για την αποκατάσταση των εσωτερικών 
χώρων των κτιρίων. Στην περίπτωση αυτή θεωρούνται ως 
επιλέξιμες δαπάνες για αντικατάσταση δαπέδων, εσωτε¬ 
ρικών επιχρισμάτων, εσωτερικών κουφωμάτων, εσωτερι¬ 
κών υδρο - ελαιοχρωματισμών, αντικατάσταση ηλεκτρι¬ 
κών και υδραυλικών εγκαταστάσεων κ.ο.κ. 

Δαπάνες εξοπλισμού. Στην κατηγορία αυτή περιλαμβά¬ 
νονται δαπάνες προμήθειας, εγκατάστασης του αναγκαί¬ 
ου ηλεκτρομηχανολογικού εξοπλισμού, στα πλαίσια υλο¬ 
ποίησης της αντίστοιχης εγκεκριμένης μελέτης. Στον 
ηλεκτρομηχανολογικό εξοπλισμό περιλαμβάνονται θέρ¬ 
μανση, κλιματισμός, συστήματα ασφαλείας και με την 
προϋπόθεση ότι το κτίσμα δεν χρησιμοποιείται ως κατοι¬ 
κία. Σε περίπτωση όπου το κτίσμα δεν θα έχει χρήση κα¬ 
τοικίας αλλά θα προορίζεται για άλλη κοινωφελή χρήση 
που δεν δημιουργεί έσοδα στον δικαιούχο (μουσείο, βι¬ 
βλιοθήκη, πολιτιστικό κέντρο κ.ο.κ), στην κατηγορία αυτή 
των δαπανών θα περιλαμβάνονται και οι δαπάνες για την 
επίπλωση του χώρου και τον απαραίτητο για τη λειτουρ¬ 
γία ειδικό εξοπλισμό του. 

ΤΑ ΔΗΜΟΣΙΑ ΕΡΓΑ ΠΟΥ ΤΟ ΦΥΣΙΚΟ ΤΟΥΣ ΑΝΤΙΚΕΙΜΕ¬ 
ΝΟ ΕΜΠΙΠΤΕΙ ΣΤΟ ΠΕΔΙΟ ΠΑΡΕΜΒΑΣΗΣ ΜΕ ΚΩΔΙΚΟ 
1306 ΔΕΝ ΑΠΟΤΕΛΟΥΝ ΑΝΤΙΚΕΙΜΕΝΟ ΤΗΣ ΠΑΡΟΥΣΗΣ. 

Άρθρο 5 

Μέτρο 7.6 (1307) «Διαφοροποίηση των γεωργικών 
δραστηριοτήτων και των δραστηριοτήτων που 
σχετίζονται με τη γεωργία για να παρασχεθεί η 

δυνατότητα δημιουργίας πολλαπλών δραστηριοτήτων 
ή απόκτησης εναλλακτικών εισοδημάτων» 

Α. Στα πλαίσια του Μέτρου «Διαφοροποίηση των γεωρ¬ 
γικών δραστηριοτήτων και των δραστηριοτήτων που σχε¬ 
τίζονται με τη γεωργία για να παρασχεθεί η δυνατότητα 
δημιουργίας πολλαπλών δραστηριοτήτων ή απόκτησης 
εναλλακτικών εισοδημάτων» και των αντίστοιχων δράσε¬ 
ων των Περιφερειακών Επιχειρησιακών Προγραμμάτων 
(Π.Ε.Π.), προβλέπεται η υλοποίηση επενδυτικών σχεδίων 
από γεωργούς κατά κύρια ή μερική απασχόληση, τα 
οποία θα αφορούν στην ανάπτυξη εναλλακτικών προς τη 
γεωργία δραστηριοτήτωντου τριτογενή τομέα και της με¬ 
ταποίησης (αγροτουρισμός, οικοτεχνία, κ.α.) 

Β. Δικαιούχοι του καθεστώτος ενίσχυσης 

Όσον αφορά στο καθεστώς ενισχύσεων του Μέτρου, 
υποψήφιοι δικαιούχοι δύνανται να είναι Φυσικά Πρόσω¬ 
πα, κατά κύρια ή μερική απασχόληση γεωργοί, σύμφωνα 
με τα οριζόμενα στην ΚΥΑ 451/2001, όπως ισχύει κάθε φο¬ 
ρά, για επενδύσεις στις γεωργικές εκμεταλλεύσεις ή τα 
εκάστοτε οριζόμενα σε μεταγενέστερες ρυθμίσεις. 

Γ. Ύψος Ενίσχυσης 

1. Τα ποσοστά ενίσχυσης διαφοροποιούνται ανά περι¬ 
φέρεια και παρουσιάζονται στο άρθρο 27 της παρούσας. 
Το συνολικό επιλέξιμο κόστος του επενδυτικού σχεδίου 
δεν μπορεί να υπερβαίνει τα 440.000 Ευρώ. 

2. Όσον αφορά στις δαπάνες οι οποίες θεωρούνται ως 
επιλέξιμες για την χρηματοδότησή τους στο πλαίσιο του 
καθεστώτος ενίσχυσης του Μέτρου, σε αυτές περιλαμ¬ 
βάνονται: 

• Δαπάνες για έργα υποδομής και περιβάλλοντος χώ¬ 
ρου στις οποίες περιλαμβάνονται ισοπεδώσεις, διαμορ¬ 


φώσεις, συνδέσεις με δίκτυα κοινής ωφέλειας, περιφρά¬ 
ξεις, φωτισμός, φυτεύσεις, κ.λπ. 

• Δαπάνες κτιριακών εγκαταστάσεων στις οποίες περι¬ 
λαμβάνονται δαπάνες οικοδομικών εργασιών, υδραυλι¬ 
κών εργασιών, ηλεκτρομηχανολογικών εργασιών, θέρ¬ 
μανσης κ.λπ. 

• Δαπάνες προμήθειας μηχανολογικού εξοπλισμού πα¬ 
ραγωγής, στις οποίες περιλαμβάνονται οι δαπάνες για τη 
μεταφορά και εγκατάστασή του. 

• Δαπάνες για λοιπό εξοπλισμό. 

• Μελέτες - υπηρεσίες υποστήριξης, όπως η συμπλή¬ 
ρωση του φακέλου υποψηφιότητας, μελέτη έκδοσης οι¬ 
κοδομικής άδειας, δαπάνες επιβλέψεων - επιμετρήσεων, 
κ.λπ. Οι ανωτέρω δαπάνες δεν θα υπερβαίνουν το 12% 
του συνολικού κόστους του έργου 

• Δαπάνες προβολής και προώθησης, όπως η έκδοση 
διαφημιστικών φυλλαδίων, προβολή σε μέσα μαζικής επι¬ 
κοινωνίας, κ.λπ. και με ποσοστό μέχρι 5% του συνολικού 
επιλέξιμου κόστους. 

3. Όσον αφορά στις επενδύσεις για αγροτουριστικά κα¬ 
ταλύματα αυτές υλοποιούνται υποχρεωτικά με βάση τις 
προδιαγραφές που θα περιλαμβάνονται στην Κοινή 
Υπουργική Απόφαση των Υπουργών Γεωργίας και Ανά¬ 
πτυξης. 

Άρθρο 6 

Μέτρο 7.8 (1309) «Ανάπτυξη και βελτίωση της υποδομής 
που σχετίζεται με την ανάπτυξη της γεωργίας» 

1. Στα πλαίσια του Μέτρου «Ανάπτυξη και βελτίωση της 
υποδομής που σχετίζεται με την ανάπτυξη της γεωργίας» 
και των αντίστοιχων δράσεων των Περιφερειακών Επιχει¬ 
ρησιακών Προγραμμάτων (Π.Ε.Π.), προβλέπεται μια σει¬ 
ρά δράσεων που έχουν χαρακτήρα υποδομής όπως ο 
αγροτικός εξηλεκτρισμός εγκαταστάσεων που καλύ¬ 
πτουν άρδευση, αποστράγγιση, άρδευση - ύδρευση (μι¬ 
κτή χρήση), κτηνοτροφικές και άλλες αγροτικές χρήσεις, 
η κατασκευή και οργάνωση κατάλληλης κοινόχρηστης 
υποδομής για τη δημιουργία κτηνοτροφικών ζωνών, τα 
έργα βελτίωσης βοσκοτόπων. 

Για τις ανωτέρω κατηγορίες δράσεων ισχύουν οι όροι 
εφαρμογής που περιγράφονται στις αντίστοιχες Κ.ΥΑ 
όπως ισχύουν κάθε φορά 

2. Επίσης προβλέπεται η αξιοποίηση ανανεώσιμων / 
ήπιων μορφών ενέργειας όπως αιολική, ηλιακή, γεωθερ¬ 
μική κ.α. για τη δημιουργία μονάδων παραγωγής ενέργει¬ 
ας περιορισμένης ισχύος για την κάλυψη τοπικών ανα¬ 
γκών ή την υποκατάσταση συμβατικών μορφών ενέργει¬ 
ας σε «γεωργικές εκμεταλλεύσεις» 

Όσον αφορά στο καθεστώς ενισχύσεων του Μέτρου 
7.8, δηλαδή την αξιοποίηση ήπιων μορφών ενέργειας 
υποψήφιοι δικαιούχοι δύνανται να είναι: 

• Φυσικά πρόσωπα 

• Νομικά Πρόσωπα Ιδιωτικού Δικαίου (επιχειρήσεις, 
αγροτικοί συνεταιρισμοί) 

• Ο.Τ.Α. και επιχειρήσεις των Ο.Τ.Α. 

2. Όσον αφορά, στο ύψος ενίσχυσης ισχύουν τα ακό¬ 
λουθα: 

Για την αξιοποίηση ανανεώσιμων/ήπιων μορφών ενέρ¬ 
γειας το συνολικό ύψος της επένδυσης δεν μπορεί να 
υπερβαίνει τα 440.000 Ευρώ και το ποσοστό επιχορήγη¬ 
σης ανά περιφέρεια παρουσιάζεται στο άρθρο 27 της πα¬ 
ρούσας. 

3. Όσον αφορά στις δαπάνες οι οποίες θεωρούνται ως 

επιλέξιμες για την χρηματοδότησή τους στο πλαίσιο του 
καθεστώτος ενίσχυσης του Μέτρου, ανάλογα με τις κα¬ 
τηγορίες πράξεων αυτές είναι: 

3.1 Για την αξιοποίηση ανανεώσιμων / ήπιων μορφών 
ενέργειας, δαπάνες μελετών και κατασκευών καθώς και 
προμήθειας και εγκατάστασης του αναγκαίου ηλεκτρο- 
μηχανολογικού εξοπλισμού για την αξιοποίηση της ενέρ¬ 
γειας. Οι δαπάνες αυτές καλύπτουν όλες τις μορφές ανα¬ 
νεώσιμων / ήπιων μορφών ενέργειας και ενδεικτικά ανα- 
φέρονται η εκμετάλλευση της βιομάζας για παραγωγή 
βιοαερίου, η αξιοποίηση της αιολικής ενέργειας για 
άντληση - άρδευση, η αξιοποίηση υδατοπτώσεων σε 
υδραύλακες για την παραγωγή ηλεκτρικής ενέργειας, η 
αξιοποίηση της γεωθερμίας για θέρμανση σε θερμοκη- 
πιακές καλλιέργειες κ.α. Επισημαίνεται ότι στις επιλέξι¬ 
μες δαπάνες δεν περιλαμβάνεται η δημιουργία θερμοκη¬ 
πίων αλλά επιδιώκεται η αξιοποίηση της ήπιας / ανανεώ¬ 
σιμης ενέργειας σε αυτά (αντικατάσταση πετρελαίου από 
ηλιακή γεωθερμική ενέργεια κ.ο.κ) 

3.2 Ειδικότερα όσον αφορά στις δαπάνες για την εκπό¬ 
νηση μελετών όλων των παραπάνω κατηγοριών πράξεων, 
αυτές είναι επιλέξιμες και χρηματοδοτούνται μόνο όταν 
υλοποιείται η κατασκευή των αντίστοιχων έργων. Μελέ¬ 
τες οι οποίες δεν εφαρμόστηκαν, ανεξαρτήτως αιτίας, 
δεν χρηματοδοτούνται στα πλαίσια του παρόντος Μέ¬ 
τρου. Το κόστος των μελετών και αδειών δεν μπορούν να 
υπερβούν το 12% του συνολικού προϋπολογισμού του 
έργου. 

Άρθρο 7 

Μέτρο 7.9 (1309-1310) «Ενθάρρυνση των τουριστικών 
και βιοτεχνικών δραστηριοτήτων» 

1. Στα πλαίσια του Μέτρου «Ενθάρρυνση των τουριστι¬ 
κών και βιοτεχνικών δραστηριοτήτων» και των αντίστοι¬ 
χων δράσεων των Περιφερειακών Επιχειρησιακών Προ¬ 
γραμμάτων (Π.Ε.Π.), προβλέπεται η ενίσχυση επενδυτι¬ 
κών σχεδίων τα οποία αφορούν στη συμπλήρωση ή 
ανάπτυξη τουριστικής υποδομής στοντομέατων εναλλα¬ 
κτικών μορφών τουρισμού και στον αγροτουρισμό. Επί¬ 
σης, η ενίσχυση ιδιωτικών επενδύσεων για την βελτίωση 
και ανάπτυξη βιοτεχνικών δραστηριοτήτων εκτός της 
πρώτης μεταποίησης και εμπορίας γεωργικών και δασο- 
κομικών προϊόντων. Τέλος, στα πλαίσια του Μέτρου προ- 
βλέπεται η ενίσχυση δραστηριοτήτων σχετικών με την 
προβολή των συγκριτικώνπλεονεκτημάτωντωνπεριοχών 
με στόχο αφενός την ενημέρωση και προσέλκυση επεν¬ 
δυτών σε αυτές αφετέρου δε την προβολή των φυσικών 
και πολιτιστικών πόρων τους στο ευρύτερο κοινό. 

2. Όσον αφορά στο καθεστώς ενισχύσεωντου Μέτρου, 
υποψήφιοι δικαιούχοι δύνανται να είναι: 

• Φυσικά Πρόσωπα που δεν έχουν την ιδιότητα του γε¬ 
ωργού, όπως αυτή ορίζεται στην ΚΥΑ 451/2001 για επεν¬ 
δύσεις σε γεωργικές εκμεταλλεύσεις. 

• Νομικά πρόσωπα Ιδιωτικού Δικαίου (επιχειρήσεις, 
αγροτικοί συνεταιρισμοί κ.ο.κ) 

• Ο.Τ.Α και επιχειρήσεις των Ο.Τ.Α. για συγκεκριμένες 
κατηγορίες πράξεων 

• Πολιτιστικοί φορείς 

• Νομικά Πρόσωπα Δημοσίου Δικαίου 

3. Το ποσοστό ενίσχυσης για τις ιδιωτικές επενδύσεις 
ανά περιφέρεια παρουσιάζεται στο άρθρο 27 της παρού¬ 
σας. Το συνολικό επιλέξιμο κόστος του επενδυτικού σχε¬ 
δίου δεν μπορεί να υπερβαίνει τα 440.000 Ευρώ. 


4. Όσον αφορά στις δαπάνες οι οποίες θεωρούνται ως 
επιλέξιμες για την χρηματοδότησή τους στο πλαίσιο του 
καθεστώτος ενίσχυσης του Μέτρου ανάλογα με τις κατη¬ 
γορίες πράξεων αυτές είναι: 

4.1 Για την ενίσχυση επενδυτικών σχεδίων τα οποία 
αφορούν στην ίδρυση, επέκταση και βελτίωση στον το¬ 
μέα της τουριστικής υποδομής, στο τομέα των εναλλα¬ 
κτικών μορφών τουρισμού και στον αγροτουρισμό.: 

• Δαπάνες για τη δημιουργία νέων κτιριακών εγκατα¬ 
στάσεων με τον απαραίτητο ηλεκτρομηχανολογικό, ξενο¬ 
δοχειακό και λοιπό εξοπλισμό, καθώς και τη διαμόρφωση 
του περιβάλλοντα χώρου αυτών, στα πλαίσια τουριστι¬ 
κών καταλυμάτων, παραδοσιακών ξενώνων κ.λπ., σύμ¬ 
φωνα με τους όρους και τις προϋποθέσεις που περιγρά- 
φονται στη σχετική ΚΥΑ με τίτλο «Προσδιορισμός των λει¬ 
τουργικών μορφών καιτάξεωντουριστικών καταλυμάτων 
και λοιπών τουριστικών εγκαταστάσεων που εντάσσονται 
στα Ε.Π αρμοδιότητας του Υπ. Γεωργίας καιτωνΠΕΠ κα¬ 
τά τη Γ Προγραμματική Περίοδο ως εγκαταστάσεις ανά¬ 
πτυξης Αγροτουρισμού» 

• Δαπάνες για τη επέκταση και βελτίωση υφιστάμενων 
κτιριακών υποδομών, του περιβάλλοντα χώρου, των ηλε- 
κτρομηχανολογικών εγκαταστάσεων και του ξενοδοχεια¬ 
κού και λοιπού εξοπλισμού σε υφιστάμενα τουριστικά και 
αγροτουριστικά καταλύματα, παραδοσιακούς ξενώνες 
κ.λπ., σύμφωνα με τους όρους και τις προϋποθέσεις που 
περιγράφονται στη σχετική ΚΥΑ μετίτλο «Προσδιορισμός 
των λειτουργικών μορφών και τάξεων τουριστικών κατα¬ 
λυμάτων και λοιπών τουριστικών εγκαταστάσεων που 
εντάσσονται στα Ε.Π αρμοδιότητας του Υπ. Γ εωργίας και 
των ΠΕΠ κατά τη Γ Προγραμματική Περίοδο ως εγκατα¬ 
στάσεις ανάπτυξης Αγροτουρισμού» 

• Δαπάνες για τη δημιουργία νέων χώρων εστίασης και 
αναψυχής και παραδοσιακών καφενείων με την αντίστοι¬ 
χη αγορά εξοπλισμού, καθώς και δαπάνες για την ανα¬ 
βάθμιση, επέκταση υφισταμένων υποδομών και του αντί¬ 
στοιχου εξοπλισμού χώρων εστίασης και αναψυχής και 
παραδοσιακών καφενείων σύμφωνα με τους όρους και 
τις προϋποθέσεις που περιγράφονται στη σχετική ΚΥΑ με 
τίτλο «Προσδιορισμός των λειτουργικών μορφών και τά¬ 
ξεων τουριστικών καταλυμάτων και λοιπών τουριστικών 
εγκαταστάσεων που εντάσσονται στα Ε.Π αρμοδιότητας 
του Υπ. Γεωργίας και των ΠΕΠ κατά τη Γ Προγραμματική 
Περίοδο ως εγκαταστάσεις ανάπτυξης Αγροτουρισμού» 

• Δαπάνες για την ίδρυση, επέκταση και αναβάθμιση 
λοιπών τουριστικών εγκαταστάσεων όπως κατασκηνώ¬ 
σεις, κάμπιγκ, υδροθεραπευτήρια, χώροι πολυδραστη- 
ριοτήτων κ.λπ. και αγορά του σχετικού αυτών, σύμφωνα 
με τους όρους και τις προϋποθέσεις που περιγράφονται 
στη σχετική ΚΥΑ μετίτλο «Προσδιορισμός των λειτουργι¬ 
κών μορφών και τάξεων τουριστικών καταλυμάτων και 
λοιπών τουριστικών εγκαταστάσεων που εντάσσονται 
στα Ε.Π αρμοδιότητας του Υπ. Γεωργίας καιτωνΠΕΠ κα¬ 
τά τη Γ Προγραμματική Περίοδο ως εγκαταστάσεις ανά¬ 
πτυξης Αγροτουρισμού» 

• Στα πλαίσια των ανωτέρω επενδύσεων περιλαμβάνο¬ 
νται δαπάνες για τη βελτίωση της προσπελασιμότητας - 
σύνδεσης αυτών με το υφιστάμενο οδικό δίκτυο, με μι¬ 
κρές παρεμβάσεις αναβάθμισης του δικτύου πρόσβασης 
(πλακόστρωση μονοπατιών, μικρά τεχνικά έργα, τσιμε- 
ντοστρώσεις σε δύσβατα τμήματα κ.ο.κ). Η δαπάνη βελ¬ 
τίωσης της προσπελασιμότητας δεν θα μπορεί να υπερ¬ 
βαίνει το 10% του συνολικού κόστους της επένδυσης. 

• Δαπάνες για μελέτες - υπηρεσίες υποστήριξης, όπως 
η σύνταξη σχετικής οικονομοτεχνικής μελέτης, η μελέτη 
έκδοσης οικοδομικής άδειας, δαπάνες επιβλέψεων επι¬ 
μετρήσεων κ.λπ. Οι ανωτέρω δαπάνες δεν μπορούν να 
υπερβαίνουν το 12% του συνολικού επιλέξιμου κόστους 
της επένδυσης 

• Δαπάνες για τη δημιουργία εγκαταστάσεων και αγο¬ 
ράς εξοπλισμού για εναλλακτικές μορφές τουρισμού - 
άθλησης και ψυχαγωγίας όπως ορεινή ποδηλασία, 
Γαίΐίηρ, ιππασία κλπ 

• Δαπάνες αγοράς επαγγελματικών οχημάτων παντός 
εδάφους ειδικών προδιαγραφών τα οποία θα διαθέτουν 
κατ’ ελάχιστον επτά θέσεις επιβατών για μεταφορά επι¬ 
σκεπτών, μόνο σε περιπτώσεις όπου τεκμηριώνεται πλή¬ 
ρως η αναγκαιότητα του εξοπλισμού αυτού (δυσκολία 
προσπελασιμότητας σε αγροτουριστικό κατάλυμα, ορ¬ 
γανωμένες περιηγήσεις σε δύσβατες περιοχές κ.ο.κ.). Οι 
προδιαγραφές των οχημάτων καθώς και οι προϋποθέσεις 
επιλεξιμότητας των δαπανών καθορίζονται στον οδηγό 
εφαρμογής του παρόντος Μέτρου. 

4.2 Γ ια την ενίσχυση ιδιωτικών επενδύσεωνγια την ίδρυ¬ 
ση - εκσυγχρονισμό και επέκταση πολύ μικρών επιχειρή¬ 
σεων όπως αυτές ορίζονται στον Καν. ΕΚ 70/2001 που 
δραστηριοποιούνται σε τομείς εκτός της πρώτης μετα¬ 
ποίησης και εμπορίας γεωργικών προϊόντων. (ΠΑΡΑΡΤΗ¬ 
ΜΑ 1 της παρούσας) 

• Δαπάνες για μελέτη και κατασκευή κτιριακών εγκατα¬ 
στάσεων καθώς και τη βελτίωση η επέκταση υφισταμένων 

• Δαπάνες διαμόρφωσης του περιβάλλοντος χώρου 
προκειμένου να ανταποκρίνεται στις απαιτήσεις λειτουρ¬ 
γίας της συγκεκριμένης βιοτεχνικής δραστηριότητας. 

• Δαπάνες για αγορά μηχανολογικού και λοιπού εξο¬ 
πλισμού 

• Δαπάνες για υπηρεσίες υποστήριξης όπως η σύντα¬ 
ξη οικονομοτεχνικής μελέτης, η έκδοση των απαραίτητων 
αδειών, όπως οικοδομική άδεια, καθώς και οι προβλεπό- 
μενες δαπάνες αμοιβής επιβλέποντος μηχανικού, ανάλο¬ 
γα με το είδος της επένδυσης. Οι ανωτέρω δαπάνες δεν 
μπορούν να υπερβαίνουν το 12% του συνολικού επιλέξι¬ 
μου κόστους της επένδυσης 

• Δαπάνες αγοράς ειδικών επαγγελματικών μέσων με¬ 
ταφοράς προϊόντων και πρώτων υλών εντός της επιχεί¬ 
ρησης (π.χ. ανυψωτικά μηχανήματα κ.ο.κ.), στην περί¬ 
πτωση που η χρήση τους είναι πλήρως αιτιολογημένη από 
το είδος της επένδυσης. 

Για τις κατηγορίες πράξεων της παραγράφου 4.1 και 

4.2 εν δυνάμει δικαιούχοι είναι μόνο φυσικά και νομικά 
πρόσωπα 

4.3 Για την ενίσχυση της προβολής των συγκριτικών 
πλεονεκτημάτων των περιοχών με στόχο αφενός την ενη¬ 
μέρωση και προσέλκυση επενδυτών σε αυτές, αφετέρου 
δε την προβολή των φυσικών και πολιτιστικών πόρων 
τους στο ευρύτερο κοινό: 

• Δαπάνες σχεδιασμού και εκτύπωσης πληροφορια¬ 
κών και διαφημιστικών εντύπων (π.χ. αμοιβές εξειδικευ- 
μένων γραφείων για την παραγωγή των εντύπων), καθώς 
και σχετικού ηλεκτρονικού υλικού (Οϋε κ.λπ.) 

• Δαπάνες διαφημιστικών καταχωρήσεων σε έντυπα 
Μέσα Μαζικής Ενημέρωσης, στην Ελλάδα καιτο εξωτερι¬ 
κό. 

• Δαπάνες σχεδιασμού και εκτύπωσης επενδυτικών 
οδηγών 

• Δαπάνες σχεδιασμού και κατασκευής διαφημιστικών 


αφισών, προθηκών και ηλεκτρονικής διαφήμισης, με εξαί¬ 
ρεση τα ραδιοφωνικά και τηλεοπτικά μέσα. 

• Κόστος σχεδιασμού ιστοσελίδας και δικτυακού τό¬ 
που (ννθό εϊΐθ) και προώθησή του σε ελληνικές και ξένες 
μηχανές αναζήτησης. 

Η ανωτέρω κατηγορία δράσεων είναι επιλέξιμη μόνο 
για τη συνολική προώθηση της εικόνας των περιοχών πα¬ 
ρέμβασης και μόνο από συλλογικούς φορείς και Ο.ΤΑ. 
Κατ εξαίρεση για την ανωτέρω κατηγορία δράσεωντο πο¬ 
σοστό ενίσχυσης ανέρχεται σε 70% του συνολικού κό¬ 
στους το οποίο δεν μπορεί να υπερβαίνει τα 100.000 Ευ¬ 
ρώ ανά τριετία. 

Μέτρο 7.10 (1312) «Προστασίατου περιβάλλοντος σε 
συνδυασμό με τη γεωργία, τη δασοκομία, τη διατήρηση 
του τοπίου, καθώς και τη βελτίωση των συνθηκών 
διαβίωσης των ζώων» 

1. Στα πλαίσια του μέτρου «Προστασία του περιβάλλο¬ 
ντος σε συνδυασμό με τη γεωργία, τη δασοκομία, τη δια¬ 
τήρηση του τοπίου, καθώς καιτη βελτίωση των συνθηκών 
διαβίωσης των ζώων» και των αντίστοιχων δράσεων των 
Περιφερειακών Επιχειρησιακών Προγραμμάτων (Π.Ε.Π) 
προβλέπεται η υλοποίηση μελετών και έργων για προ¬ 
στασία - διαχείριση δασών και οικοτόπων, οι παρεμβάσεις 
για την αναβάθμιση βελτίωση περιοχών ενδιαίτησης της 
άγριας πανίδας και οι ενέργειες περιβαλλοντικής ευαι- 
σθητοποίησης - ενημέρωσης. 

2. Όσον αφορά το καθεστώς ενισχύσεων του Μέτρου, 
υποψήφιοι δικαιούχοι δύνανται να είναι: 

Μη κυβερνητικές οργανώσεις 

Επιχειρήσεις των ΟΤΑ 

Νομικά Πρόσωπα Ιδιωτικού δικαίου. 

3. Το ποσοστό ενίσχυσης για την υλοποίηση των έργων 
που αφορούν την προστασία - διαχείριση δασών και οικο¬ 
τύπων, τις παρεμβάσεις για την αναβάθμιση βελτίωση πε¬ 
ριοχών ενδιαίτησης της άγριας πανίδας και τις ενέργειες 
περιβαλλοντικής ενημέρωσης - ευαισθητοποίησης δύνα- 
ται να φθάνει το 100% του προϋπολογισμού των έργων. 

4. Όσον αφορά τις δαπάνες οι οποίες θεωρούνται ως 
επιλέξιμες για τη χρηματοδότηση τους στο πλαίσιο του 
καθεστώτος ενίσχυσης του μέτρου ανάλογα με τις κατη¬ 
γορίες πράξεων αυτές είναι: 

4.1. Για την παροχή υπηρεσιών περιβαλλοντικής ευαι- 
σθητοποίησης - ενημέρωσης: 

Δαπάνες αμοιβών εισηγητών 

Δαπάνες αναπαραγωγής ενημερωτικού υλικού 

Δαπάνες παραγωγής πληροφοριακού υλικού 

Δαπάνες για την διοργάνωση ημερίδων. 

Οι ενέργειες περιβαλλοντικής ευαισθητοποίησης - ενη¬ 
μέρωσης υλοποιούνται αποκλειστικά σε περιοχές που 
υλοποιούνται οι λοιπές δράσεις του μέτρου και σε συν¬ 
δυασμό με αυτές. 

4.2 Για την υλοποίηση ολοκληρωμένων παρεμβάσεων 
προστασίας - διαχείρισης δασών και οικοτύπων, και πα¬ 
ρεμβάσεων για την αναβάθμιση βελτίωση περιοχών ενδι¬ 
αίτησης της άγριας πανίδας, απαραίτητη προϋπόθεση εί¬ 
ναι η ύπαρξη διαχειριστικού σχεδίου στο οποίο θα περι¬ 
λαμβάνεται και η τεχνική περιγραφή των προτεινομένων 
παρεμβάσεων, τα αναμενόμενα αποτελέσματα, η μέτρη¬ 
ση των επιπτώσεων από την υλοποίηση των παρεμβάσε¬ 
ων κ.λπ. 

Στις επιλέξιμες δαπάνες της κατηγορίας αυτής περι¬ 
λαμβάνονται ενδεικτικά: 

• Η εκπόνηση του Διαχειριστικού Σχεδίου 

• Η κατασκευή μικρών τεχνικών έργων, 

• Η προμήθεια και τοποθέτηση ταϊστρών και ποτίστρων 
για την ενδιαίτηση της πανίδας 

• Οι φυτοτεχνικές εργασίες 

• Οι δαπάνες για την διαχείριση - διοίκηση παρακολού¬ 
θηση και την αξιολόγηση του διαχειριστικού σχεδίου. 

• Η μίσθωση των αναγκαίων ιδιωτικών εκτάσεων για τις 
ανάγκες υλοποίησης του διαχειριστικού σχεδίου 

Η υλοποίηση των μικρών τεχνικών έργων θα γίνει με το 
θεσμικό πλαίσιο που αφορά τα δημόσια έργα (νόμος 
1418/84 όπως ισχύει κάθε φορά) από εργολήπτη δασοτε- 
χνικών έργων η από εργοληπτική επιχείρηση εγγεγραμ¬ 
μένη στα ΜΕΕΠ για έργα πρασίνου στελεχωμένη από δα¬ 
σολόγο η τεχνολόγο δασοπονίας, εγγεγραμμένο στα 
Μ.Ε.Κ που επιλέγεται από το φορέα υλοποίησης του έρ¬ 
γου και εγκρίνεται από την προϊσταμένη αρχή αν οι υλο¬ 
ποιούμενες παρεμβάσεις γίνονται σε δασικές εκτάσεις. 
Οι παρεμβάσεις αυτές μπορεί να υλοποιηθούν κατά κύριο 
λόγο σε περιοχές ενδιαίτησης της άγριας πανίδας. 

Το διαχειριστικό σχέδιο για τις περιοχές που εντάσσο¬ 
νται στο δίκτυο ΝΑΤΙΙΒΑ 2000 θα πρέπει να συντάσσεται 
με βάση τις προδιαγραφές του ΥΠΕΧΩΔΕ ενώ για τις πα¬ 
ρεμβάσεις εκτός περιοχών ΝΑΤΙΙΒΑ 2000 με βάση τις 
οδηγίες που θα εκδοθούν από το Υπουργείο Γεωργίας και 
θα περιλαμβάνονται στον οδηγό εφαρμογής- έντυπο 
υποβολής των προτάσεων. 

Ιδιαίτερα για παρεμβάσεις που υλοποιούνται σε περιο¬ 
χές του δικτύου ΝΑΤΙΙΒΑ 2000, οι προτάσεις για την συ¬ 
γκεκριμένη δράση θα πρέπει να είναι απόλυτα τεκμηριω¬ 
μένες από φορείς που έχουν αντίστοιχη αρμοδιότητα 
σύμφωνα με το ισχύον θεσμικό πλαίσιο που χαρακτηρίζο¬ 
νται από αξιοπιστία, φερεγγυότητα και έχουν υλοποιήσει 
αντίστοιχα έργα κατά το παρελθόν. Οι δαπάνες για την 
σύνταξη του διαχειριστικού σχεδίου και το κόστος για την 
παρακολούθηση και αξιολόγηση του έργου δεν μπορεί να 
υπερβαίνουν το 12% του συνολικού κόστους του έργου. 

Τα έργα που θα υλοποιηθούν από ΟΤΑ και εντάσσονται 
στις προτεινόμενες κατηγορίες πράξεων του συμπληρώ¬ 
ματος προγραμματισμού του Ε.Π Α.Α.Α.Υ. 2000-2006 δεν 
αποτελούν αντικείμενο της παρούσης. 

Άρθρο 8 

Μέτρο 7.11 (111) «Βελτίωση της ανταγωνιστικότητας 
των γεωργικών εκμεταλλεύσεων» 

1. Στα πλαίσια του Μέτρου «Βελτίωση της ανταγωνιστι¬ 
κότητας των γεωργικών εκμεταλλεύσεων» και των αντί¬ 
στοιχων δράσεων των Περιφερειακών Επιχειρησιακών 
Προγραμμάτων (Π.Ε.Π.), προβλέπονται ενισχύσεις για 
την ενθάρρυνση των επενδύσεων στις γεωργικές εκμε¬ 
ταλλεύσεις οι οποίες εμφανίζουν ενδείξεις οικονομικής 
βιωσιμότητας, σύμφωνα με την ΚΥΑ 451/2001 για δρα¬ 
στηριότητες που έχουν σχέση με την πρωτογενή παρα¬ 
γωγή στα πλαίσια της καθετοποίησης της παραγωγής μέ¬ 
σα στην εκμετάλλευση. Στο Μέτρο περιλαμβάνονται απο¬ 
κλειστικά και μόνο τα καθεστώτα ενισχύσεων για την 
ενθάρρυνση στις γεωργικές εκμεταλλεύσεις οι οποίες εμ¬ 
φανίζουν ενδείξεις οικονομικής βιωσιμότητας. Δεν περι¬ 
λαμβάνονται: καθεστώτα ενισχύσεων για επενδύσεις σε 
μικρές γεωργικές εκμεταλλεύσεις, για την ενθάρρυνση 
δημιουργίας προτύπων αγροκτημάτων, για την προώθη¬ 
ση καινοτόμων δράσεων, καθώς και για την προώθηση 
της πολυαπασχόλησης. 


2. Όσον αφορά στο καθεστώς ενισχύσεωντου Μέτρου, 
οι υποψήφιοι δικαιούχοι και οι προϋποθέσεις, το ύψος ενί¬ 
σχυσης (ποσά και ποσοστά ενίσχυσης) καθώς και οι επι¬ 
λέξιμες δαπάνες καθορίζονται στα αντίστοιχα άρθρα της 
Κ.Υ.Α. 451/2001 όπως εκάστοτε ισχύει.. 

Επίσης οι υποχρεώσεις των δικαιούχων, οι προϋποθέ¬ 
σεις επιλεξιμότητας, συμπεριλαμβανομένων των κανονι¬ 
κών διεξόδων στην αγορά και της συμβατότητας με 
Κ.Ο.Α., τα περιεχόμενα του φακέλου υποψηφιότητας κα¬ 
θώς και οι ορισμοί και εννοιολογικοί προσδιορισμοί για 
την εφαρμογή του καθεστώτος ενίσχυσης του Μέτρου 
περιλαμβάνονται στην ΚΥΑ 451/2001 και στο Παράρτημα 
I αυτής, όπως εκάστοτε ισχύει. 

Άρθρο 9 

Μέτρο 7.12 «Επενδύσεις για τη βελτίωση της ανταγωνι¬ 
στικότητας των επιχειρήσεων πρώτης μεταποίησης και 
εμπορίας γεωργικών προϊόντων» 

1. Στα πλαίσια του Μέτρου «Επενδύσεις για τη βελτίω¬ 
ση της ανταγωνιστικότητας των επιχειρήσεων πρώτης 
μεταποίησης και εμπορίας γεωργικών προϊόντων» και 
των αντίστοιχων δράσεων των Περιφερειακών Επιχειρη¬ 
σιακών Προγραμμάτων (Π.Ε.Π.) υπάγονται όλες οι επεν¬ 
δύσεις που αφορούν μεταποίηση και εμπορία των προϊό¬ 
ντων του Παραρτήματος 1 της Συνθήκης, εκτός αυτών 
της αλιείας και οι οποίες υλοποιούνται στις περιοχές 
εφαρμογής των Ολοκληρωμένων Προγραμμάτων Ανά¬ 
πτυξης Αγροτικού Χώρου του Άξονα 7 του Ε.Π.Α.Α.Α.Υ 
2000 - 2006 και στις αντίστοιχες περιοχές που προσδιορί¬ 
ζονται στα Π.Ε.Π. Οι επενδύσεις αυτές πρέπει να συμβά¬ 
λουν στη βελτίωση της κατάστασης του συγκεκριμένου 
βασικού κλάδου γεωργικής παραγωγής. Πρέπει επίσης 
να εξασφαλίζουν ικανοποιητική συμμετοχή των παραγω¬ 
γών των βασικών προϊόντων στα οικονομικά οφέλη που 
προκύπτουν από την επένδυση. 

2. Όσον αφορά στο καθεστώς ενισχύσεωντου Μέτρου, 
υποψήφιοι δικαιούχοι, Φορείς επενδυτικών σχεδίων είναι 
τα φυσικά ή νομικά πρόσωπα που τελικά επιβαρύνονται 
με το κόστος της πραγματοποίησης του σχεδίου. 

Η ενίσχυση παρέχεται σε φορείς: 

α) των οποίων μπορεί να καταδειχθεί η φερεγγυότητα 
και η οικονομική βιωσιμότητα, 

β) που πληρούντις ελάχιστες προϋποθέσεις σχετικά με το 
περιβάλλον, την υγιεινή και την καλή διαβίωση των ζώων, 

γ) που παρέχουν ασφαλείς εγγυήσεις για την εξασφά¬ 
λιση της ιδίας τους συμμετοχής (ίδια κεφάλαια) που δεν 
μπορεί να είναι μικρότερη του 20% του επιλέξιμου κό¬ 
στους πραγματοποίησης της επένδυσης. 

Οι διατάξεις της απόφασης αυτής δεν έχουν εφαρμογή 
σε επιχειρήσεις που λειτουργούν υπό την μορφή της κοι¬ 
νωνίας, της εταιρείας αστικού δικαίου και κοινοπραξίας. 

3. Όσον αφορά το είδος και το ύψος της παρεχόμενης 
ενίσχυσης ισχύουν τα ακόλουθα: 

3.1 Η ενίσχυση χορηγείται υπό μορφή επιχορήγησης 
κεφαλαίου. Το συνολικό ύψος της ενίσχυσης (Δημόσιας 
Δαπάνης) εκπεφρασμένο ως ποσοστό του όγκου επιλέξι¬ 
μων δαπανών του επενδυτικού σχεδίου δεν μπορεί να 
υπερβαίνει, εκτός των περιπτώσεων της παραγράφου 3. 
2, το 50%. 

3.2 Ειδικά για τις Νησιωτικές περιοχές του Αιγαίου το 
συνολικό ύψος της ενίσχυσης εκπεφρασμένο ως ποσο¬ 
στό του όγκου επιλέξιμων δαπανών καθορίζεται στο 65%, 
όπως αυτό προσδιορίζεται από τον Καν. (ΕΚ) 442 /2002. 

3.3 Το ανώτατο ύψος του επενδυτικού σχεδίου δεν μπο¬ 
ρεί να υπερβαίνει τα 440.000 Ευρώ. 

4. Όσον αφορά στο είδος των επενδύσεων που ενι- 
σχύονται στο πλαίσιο του καθεστώτος ενίσχυσης του Μέ¬ 
τρου ισχύουν τα προβλεπόμενα στην Κ.Υ.Α. 450 /2001 
όπως ισχύει κάθε φορά. 

4.1 Ενισχύονται οι επενδύσεις: 

α) που διευκολύνουν τη βελτίωση και τον εξορθολογι- 
σμό της μεταποίησης και εμπορίας γεωργικών προϊόντων 
και που με τον τρόπο αυτό συμβάλλουν στην αύξηση της 
ανταγωνιστικότητας και της προστιθέμενης αξίας των 
προϊόντων αυτών, 

β) που συμβάλλουν στην επίτευξη ενός ή περισσότερων 
από τους ακόλουθους στόχους: 

• τον προσανατολισμό της παραγωγής σε συνάρτηση 
με τις προβλεπόμενες τάσεις των αγορών ή την ενθάρ¬ 
ρυνση της ανάπτυξης νέων διεξόδων για τα γεωργικά 
προϊόντα 

• τη βελτίωση ή τον εξορθολογισμό των διαύλων εμπο¬ 
ρίας ή των διαδικασιών μεταποίησης 

• τη βελτίωση της παρουσίασης ή της προετοιμασίας 
των προϊόντων, των παραπροϊόντων ή των υπολειμμάτων 

• την εφαρμογή νέων τεχνολογιών 

• την προώθηση καινοτόμων επενδύσεων 

• τη βελτίωση και την παρακολούθηση της ποιότητας 

• τη βελτίωση και την παρακολούθηση των υγειονομι¬ 
κών συνθηκών 

• την προστασία του περιβάλλοντος 

4.2 Αποκλείεται η ενίσχυση ως μη επιλέξιμωντων παρα¬ 
κάτω επενδύσεων: 

• Επενδύσεων στο τομέα των ζωοτροφών 

• Επενδύσεων στο τομέα των σφαγείων 

• Επενδύσεων στο τομέα των ελαιούχων 

• Όλες οι επενδύσεις που χαρακτηρίζονται ως μη επι¬ 
λέξιμες στην ΚΥΑ 450 /2001. όπως ισχύει κάθε φορά. 

4.3 Ανά τομέα ενισχύονται οι επενδύσεις που αναφέρο- 
νται στο Παράρτημα Α'της Κ.Υ.Α. 450/2001, όπως ισχύει 
κάθε φορά 

5. Όσον αφορά στην επιλεξιμότητα των δαπανών ισχύ¬ 
ουν τα προβλεπόμενα στην Κ.Υ.Α. 450/2001, όπως ισχύει 
κάθε φορά. Οι δαπάνες για τις οποίες δύναται να παρέχε¬ 
ται ενίσχυση (επιλέξιμες δαπάνες) στο πλαίσιο του καθε¬ 
στώτος ενίσχυσης του Μέτρου αφορούν: 

α) Τη διαμόρφωση του περιβάλλοντος χώρου. 

β) Την κατασκευή ή την βελτίωση ακινήτων. 

γ) Την προμήθεια και εγκατάσταση νέου μηχανολογι¬ 
κού εξοπλισμού συμπεριλαμβανομένου και του λογισμι¬ 
κού πληροφορικής και του εξοπλισμού των εργαστηρίων 
στο βαθμό που εξυπηρετεί τη λειτουργία της μονάδος 

δ) Τις εγκαταστάσεις βιολογικού καθαρισμού. 

ε) Τα γενικά έξοδα, όπως αμοιβές μηχανικών, και συμ¬ 
βούλων, δαπάνες για μελέτες σκοπιμότητας, απόκτηση 
διπλωμάτων ευρεσιτεχνίας και άδειες πέραν των παρα¬ 
πάνω δαπανών και μέχρι ορίου 12% του συνολικού επιλέ¬ 
ξιμου κόστους. 

ζ) Την απόκτηση πιστοποιητικών ποιότητας από αρμό¬ 
διους οργανισμούς (130 9000, ΗΑΟΟΡ κλπ). 

η) Την αγορά ΙθΙθχ, ίαχ τηλεφωνικών εγκαταστάσεων, 
δικτύων ενδοεπικοινωνίας και ηλεκτρονικών υπολογι¬ 
στών (συμπεριλαμβανομένης της επεξεργασίας κειμέ¬ 
νων, εοίΙνναΓθ ίΘίθεοπρΙθυΓδ) και συστημάτων ασφαλείας 
των εγκαταστάσεων. 


θ) Την κατασκευή της κατοικίας φύλαξης των εγκατα¬ 
στάσεων μέχρι του ποσού των 10.000 ΕΥΡΩ. 

5.2 Δαπάνες που δεν ενισχύονται, ως μη επιλέξιμες 
αφορούν: 

α) Αγορά οικοπέδου. 

β) Αγορά ή απόκτηση κτιριακών εγκαταστάσεων, ανε¬ 
ξάρτητα αν πρόκειται για παλιές ή καινού ργιες και την πι¬ 
θανή προηγούμενη χρήση τους. 

γ) Π ροσωρινά έργα μη αμέσως συνδεόμενα με την εκτέ¬ 
λεση του έργου (π.χ. προσωρινό υπόστεγο για την φύλα¬ 
ξη υλικών, κλπ). 

δ) Συμβολαιογραφικά έξοδα, και πάσης φύσεως φόροι 
και δημοσιονομικές επιβαρύνσεις του φορέα της επένδυ¬ 
σης. 

ε) Εξοπλισμό αναψυχής (τηλεοράσεις, νίάθο, κ.λπ.). 
στ) Αγορά οχημάτων εν γένει εκτός των ειδικών και ανα¬ 
γκαίων όπως αναφέρονται στηνπροηγούμενη παράγραφο. 

ζ) Λοιπός εξοπλισμός γραφείων (γραφομηχανές, αριθ¬ 
μομηχανές, φωτοτυπικά, έπιπλα κ.λπ.) εκτός των αναφε- 
ρομένων στην προηγούμενη παράγραφο 5.1 εδάφιο η. 

η) Αγορά υλικών αποσβέσιμων σε διάρκεια μικρότερη 
του έτους. 

θ) Μη φυσικές επενδύσεις συμπεριλαμβανομένων των 
δημοσιονομικών επιβαρύνσεων κάθε είδους σε βάρος 
των δικαιούχων (εξαιρούνται οι αναφερόμενες στην ενό¬ 
τητα στ της παραγράφου 5.1) 

Η εκπαίδευση του προσωπικού δεν υπολογίζεται για 
ενίσχυση εκτός της περίπτωσης που αφορά ΗΑΟΟΡ. 

ι) Αποζημιώσεις που πληρώνονται από τους δικαιού¬ 
χους (φορείς) σε τρίτους για απαλλοτριώσεις, εκκρεμό¬ 
τητες κλπ. 

ια) Ο Φόρος Προστιθέμενης Αξίας (ΦΠΑ) των δαπανών 
της επένδυσης όταν παρέχεται η δυνατότητα στην επιχεί¬ 
ρηση, από την νομοθεσία για ανάκτηση του. 

ιβ) Έργα συντήρησης κτιριακών εγκαταστάσεων και μη¬ 
χανολογικού εξοπλισμού. 

ιγ) Αγορά μεταχειρισμένων μηχανημάτων και εξοπλι¬ 
σμού. 

ιδ) Εργασίες πράσινου (δενδροφυτεύσεις, γκαζόν, 
κλπ.) καθώς και έργα διακόσμησης. 

ιε) Έργα οδοποιίας εκτός των ορίων του οικοπέδου 
εγκατάστασης της μονάδας πέραν των απολύτως ανα¬ 
γκαίων για την εξυπηρέτηση της μονάδας. 

ιστ) Αμοιβές προσωπικού, συμπεριλαμβανομένων των 
επιβαρύνσεων της κοινωνικής ασφάλισης, πληρωτέες 
από τον δικαιούχο στο προσωπικό του. 

ιζ) Σε κάθε περίπτωση, δαπάνες που πραγματοποιήθηκαν 
πριν την θετική εισήγηση της γνωμοδοτικής επιτροπής για 
την υπαγωγή της επένδυσης σύμφωνα με το άρθρο 14 της 
παρούσας, δεν συνυπολογίζονται στο ενισχυόμενο κόστος. 
Κατ’ εξαίρεση συνυπολογίζονται στο ενισχυόμενο κόστος, 
ακόμα και αν έχουν πραγματοποιηθεί σε χρόνο πριν την 
υποβολή της αίτησης υπαγωγής, οι αμοιβές μηχανικών και 
αρχιτεκτόνων και οι δαπάνες για την άδεια κατασκευής και 
εκπόνησηςτης οικονομοτεχνικής μελέτης υπό την προϋπό¬ 
θεση υπαγωγής του επενδυτικού σχεδίου. 

Άρθρο 10 

Μέτρο 7.13 «Επενδύσεις για τη βελτίωση και τον 
εξορθολογισμό υλοτόμησης, μεταποίησης και εμπορίας 
των δασοκομικών προϊόντων» 

1. Στα πλαίσια του Μέτρου «Επενδύσεις για τη βελτίω¬ 
ση και τον εξορθολογισμό υλοτόμησης, μεταποίησης και 

εμπορίας των δασοκομικών προϊόντων» και των αντίστοι¬ 
χων δράσεων των Περιφερειακών Επιχειρησιακών Προ¬ 
γραμμάτων (Π.Ε.Π.) υπάγονται όλες οι επενδύσεις που 
αφορούν μεταποίηση και εμπορία των προϊόντων αυτών 
και οι οποίες υλοποιούνται στις περιοχές εφαρμογής των 
Ολοκληρωμένων Προγραμμάτων Ανάπτυξης Αγροτικού 
Χώρου του Άξονα 7 του Ε.Π.Α,Α.Α.Υ 2000 - 2006 και στις 
αντίστοιχες περιοχές που προσδιορίζονται στα Π.Ε.Π. 

2. Όσον αφορά στο καθεστώς ενισχύσεωντου Μέτρου, 
υποψήφιοι δικαιούχοι, Φορείς επενδυτικών σχεδίων είναι 
οι οριζόμενοι ως φορείς δικαιούχοι στο άρθρο 3 στην ΚΥΑ 
110850/4938 ΦΕΚ17τεύχος ΒΊ 5.1.2002 όπως ισχύει κά¬ 
θε φορά. 

Οι όροι και οι προϋποθέσεις σε επίπεδο επενδύσεων και 
δικαιούχων είναι οι οριζόμενες στον οδηγό εφαρμογής 
του Μέτρου 2.2. «Βελτίωση της υλοτόμησης μεταποίησης 
και εμπορίας δασοκομικών προϊόντων» του Ε.Π.Α,Α.Α.Υ 
2000 - 2006. 

3. Όσον αφορά το είδος και το ύψος της παρεχόμενης 
ενίσχυσης ισχύουν τα αναφερόμενα στο άρθρο 3 της 
ανωτέρω ΚΥΑ: 

4. Το ανώτατο ύψος του επενδυτικού σχεδίου δεν μπο¬ 
ρεί να υπερβαίνει τα 150.000 Ευρώ. 

4. Όσον αφορά στο είδος των επενδύσεων (επιλέξιμες 
και μη επιλέξιμες δαπάνες) που ενισχύονται στο πλαίσιο 
του καθεστώτος ενίσχυσης του Μέτρου 7.13 ισχύουν τα 
προβλεπόμενα στο άρθρο 4 της Κ.Υ.Α.110850/4938, 
όπως ισχύει κάθε φορά. 

5. Οι υποβαλλόμενες προτάσεις στο πλαίσιο του Μέ¬ 
τρου είναι μόνο αυτές που τηρούντους όρους καιτις προ¬ 
ϋποθέσεις υποβολής που αναφέρονται 

• στο Δελτίο Τεχνικής και Οικονομικής Σκοπιμότητας 
(ΔΕΤΟΣ 1) Φυσικών Προσώπων (Οδηγός Εφαρμογής, 
Μέρος Γ, Παράρτημα Α, κατηγορία φορέα δικαιούχου 
Ε1). 

• στο Δελτίο Τεχνικής και Οικονομικής Σκοπιμότητας 
(ΔΕΤΟΣ 2) Φυσικών και Νομικών Προσώπων (Οδηγός 
Εφαρμογής, Μέρος Γ, Παράρτημα Β', κατηγορία φορέα 
δικαιούχου Ε2). 

Άρθρο 11 

Χρόνος υποβολής αιτήσεων - 
μελετών σε προγράμματα ενίσχυσης 

Οι φορείς μπορούν να υποβάλλουν αιτήσεις - μελέτες 
στις προσδιορισμένες ημερομηνίες που αναγράφονται 
στις προκηρύξεις των Μέτρων, οι οποίες δημοσιεύονται 
με ευθύνη του τελικού δικαιούχου συνεπικουρούμενου 
από τη Δομή Στήριξης. Το περιεχόμενο των προκηρύξεων 
θα είναι συμβατό με τα προβλεπόμενα από τους μηχανι¬ 
σμούς εφαρμογής του Γ ΚΠΣ. 

Άρθρο 12 

Αρμόδιες αρχές για την παραλαβή των αιτήσεων 

1. Οι φορείς που ενδιαφέρονται να εντάξουν επενδυτι¬ 
κά σχέδια στα πλαίσια της παρούσας, υποβάλλουν αίτη¬ 
ση - μελέτη: 

Στη λειτουργούσα Δομή Στήριξης στα όρια της Περιφέ¬ 
ρειας που εντάσσεται η περιοχή εφαρμογής του Ολοκλη¬ 
ρωμένου Προγράμματος Αγροτικής Ανάπτυξης σε τέσ¬ 
σερα (4) αντίτυπα καθώς και ένα πλήρες αντίγραφο σε 
ηλεκτρονική μορφή (Οϋ ΒΟΜ για περιβάλλον \Λ/ΙΝΟΟ\Λ/3 
95 ή 98, κείμενα σε Μ3 \Λ/ΟΒϋ - πίνακες σε Μ3 ΕΧΟΕΕ - 
χρονοδιαγράμματα υλοποίησης σε Μ3 ΡΒΟϋΕΟΤ). Αιτή¬ 


σεις που υποβάλλονται σε άλλους φορείς εκτός των ορι- 
ζομένων θεωρούνται ως μηδέποτε υποβληθείσες. 

2. Η δομή στήριξης αποστέλλει ένα αντίγραφο της αί¬ 
τησης στον τελικό δικαιούχο του μέτρου όπως αυτός κα¬ 
θορίζεται στο Συμπλήρωμα Προγραμματισμού. 

Άρθρο 13 

Περιεχόμενα αίτησης - μελέτης 
και τρόπος παρουσίασης 

Τ α περιεχόμενα της αίτησης - μελέτης και ο τρόπος πα¬ 
ρουσίασης καθορίζονται στον Οδηγό Εφαρμογής και 
στον φάκελο υποψηφιότητας για κάθε παρέμβαση. 

Άρθρο 14 

Διαδικασία εξέτασης και έγκρισης υπαγωγής 
επενδυτικών σχεδίων σε πρόγραμμα ενίσχυσης 

Η διαδικασία εξέτασης και έγκρισης υπαγωγής επενδυ¬ 
τικών σχεδίων σε πρόγραμμα ενίσχυσης των παρεμβάσε¬ 
ων της παρούσας Κ.Υ.Α. (απαιτούμενα δικαιολογητικά, 
όροι και προϋποθέσεις υπαγωγής, εξειδικευμένα κριτή¬ 
ρια αξιολόγησης και βαρύτητα τους) καθορίζονται στον 
οδηγό εφαρμογής και στους φακέλους υποψηφιότητας 
της κάθε παρέμβασης που εκδίδονται με απόφαση του 
Υπουργού Γεωργίας. 

Άρθρο 15 

Αξιολόγηση έγκριση των επενδυτικών σχεδίων 

1. Με απόφαση του Υπουργού Γεωργίας ή του αντίστοι¬ 
χου Γ ενικού Γ ραμματέατης Περιφέρειας (για τα ΠΕΠ) συ- 
νιστάται (μία η περισσότερες) Γνωμοδοτική Επιτροπή 
Επενδυτικών Σχεδίων, έργο της οποίας είναι: 

α) Να κατατάξει τους ενδιαφερομένους επενδυτές κα¬ 
τά φθίνουσα σειρά βαθμολογίας και στα πλαίσια του κα¬ 
θορισμένου ορίου πιστώσεων κατά δράση. Η γνωμοδό¬ 
τηση γίνεται λαμβάνοντας υπόψη τα στοιχεία του φακέ¬ 
λου κάθε αίτησης υπαγωγής 

β) η απόρριψη εγκεκριμένων επενδυτικών σχεδίων λό¬ 
γω αδυναμίας εκτέλεσής τους, η αντικατάστασή τους 
από άλλα και η προσθήκη επενδύσεων σε εγκεκριμένα 
Προγράμματα για την κάλυψη τυχόν διαθέσιμων υπολοί¬ 
πων. 

Για τα κατωτέρω αναφερόμενα θέματα την ευθύνη λή¬ 
ψης αποφάσεων έχει ο τελικός δικαιούχος. 

γ) Ολοκλήρωση της επένδυσης και επιστροφή στους 
φορείς των εγγυητικών επιστολών. 

δ) Θέματα μεταβίβασης των επιχειρήσεων ή μετοχών ή 
εταιρικών μεριδίων κατά το στάδιο υλοποίησης των επεν¬ 
δύσεων. 

ε) Ανάκληση αποφάσεων υπαγωγής και την επιστροφή 
των ενισχύσεων που έχουν καταβληθεί. 

2. Τα πρακτικά των αποφάσεων της γνωμοδοτικής επι¬ 
τροπής διαβιβάζονται στους τελικούς δικαιούχους των 
μέτρων οι οποίοι συνεπικουρούμενοι από τις δομές στή¬ 
ριξης αποστέλλουν: 

Α) στους εν δυνάμει αποδέκτες τα αποτελέσματα της 
γνωμοδοτικής επιτροπής και τους καλούν να υποβάλλουν 
δήλωση αποδοχής της, προσκομίζοντας τις απαιτούμε- 
νες εγγυητικές επιστολές του άρθρου 17 και να προσαρ¬ 
μόσουν το επενδυτικό τους σχέδιο σύμφωνα με τα απο¬ 
τελέσματα της γνωμοδοτικής επιτροπής. 

Β) Επιστολή ενημέρωσης στους απορριπτόμενους 
επενδυτές για τους λόγους απόρριψης τους 

3. Μετά το πέρας της προηγούμενης διαδικασίας ακο- 

λουθούν οι περαιτέρω προβλεπόμενες ενέργειες των τε¬ 
λικών δικαιούχων προς τις υπηρεσίες Διαχείρισης του 
Ε.Π Α. Α. Α Υ και των ΠΕΠ σύμφωνα με τις διαδικασίες του 
Ν. 2860/2000 όπως ισχύει κάθε φορά. 

4. Η Γνωμοδοτική Επιτροπή Επενδυτικών Σχεδίων μπο¬ 
ρεί να αναβάλλει την εξέταση κάποιων έργων για επόμε¬ 
νη συνεδρίαση, όταν διαπιστώσει ότι συντρέχουν λόγοι 
διερεύνησης ορισμένων στοιχείων που καλείται να προ¬ 
σκομίσει ο φορέας και τα οποία χρήζουν περαιτέρω εξέ¬ 
τασης. 

5. Τα πρακτικά της Γνωμοδοτικής Επιτροπής Επενδυτι¬ 
κών Σχεδίων δεν αποτελούν ανάληψη δέσμευσης για το 
Υπουργείο Γεωργίας/Περιφέρεια μέχρι την οριστική 
έγκριση των επενδυτικών σχεδίων, η οποία πραγματοποι¬ 
είται με την έκδοση της απόφασης του Υπουργού Γεωρ- 
γίας./Γ.Γ Περιφέρειας 

6. Η σύνθεση της Επιτροπής ορίζεται κατά περίπτωση 
με απόφαση του Υπουργού Γεωργίας, ή του Γενικού 
Γραμματέα Περιφέρειας μη δημοσιευόμενη στην Εφημε¬ 
ρίδα της Κυβερνήσεως. Με την απόφαση αυτή ορίζονται 
επίσης οι αναπληρωτές του Προέδρου και των μελών, οι 
εισηγητές, η γραμματειακή υποστήριξη της Γνωμοδοτι¬ 
κής Επιτροπής καθώς και η διαδικασία λειτουργίας αυ¬ 
τής. 

7. Δεν μπορούν να συμμετέχουν ως μέλη στις συνε¬ 
δριάσεις της επιτροπής άτομα που είναι σύμβουλοι ή 
συμμετέχουν στο εταιρικό ή μετοχικό κεφάλαιο ή στην δι¬ 
οίκηση επιχειρήσεων που υποβάλλουν αίτηση για να υπα¬ 
χθούν στις διατάξεις της παρούσας. 

8. Οι απορριπτόμενοι έχουν δικαίωμα υποβολής ένστα¬ 
σης κατά της απόφασης της Γνωμοδοτικής Επιτροπής 
Επενδυτικών Σχεδίων σε αποκλειστική προθεσμία δεκα¬ 
πέντε (15) ημερών από τη ημερομηνία γνωστοποίησης 
της απόφασης απόρριψής τους. Οι ενστάσεις υποβάλλο¬ 
νται στη Δ/νση Προγραμματισμού και Γ.Δ. του Υπουργεί¬ 
ου Γεωργίας ή στη Διεύθυνσης Αγροτικής Ανάπτυξης της 
κάθε Περιφέρειας στις περιπτώσεις αντίστοιχων δράσε¬ 
ων που καλύπτονται από τα Π.Ε.Π, απ' όπου εξετάζονται 
από Δευτεροβάθμια Επιτροπή τα μέλη της οποίας καθο¬ 
ρίζονται με Απόφαση του Υπουργού Γεωργίας και στην 
οποία δεν συμμετέχουν ως μέλη άτομα που συμμετέχουν 
στις Γνωμοδοτικές Επιτροπές Αξιολόγησης των Επενδυ¬ 
τικών Σχεδίων. 

Άρθρο 16 

Χρόνος σύγκλισης της επιτροπής 

1. Ο χρόνος σύγκλισης της γνωμοδοτικής επιτροπής 
ορίζεται εντός του επόμενου τετραμήνου από την κατα¬ 
ληκτική ημερομηνία υποβολής των αιτήσεων. Ο τελικός 
Δικαιούχος δεν δημοσιεύει προκήρυξη για την υποβολή 
αιτήσεων νέων επενδυτικών σχεδίων αν δεν έχει ολοκλη¬ 
ρωθεί η έκδοση υπουργικής απόφασης για την ένταξη 
των επενδυτικών σχεδίων που υποβλήθηκαν κατά τον 
προηγούμενο κύκλο προκήρυξης. 

2. Η Γνωμοδοτική Επιτροπή συνέρχεται για εξέταση 
των υπολοίπων θεμάτων της αρμοδιότητάςτης εκτός των 
αναφερομένων στη παράγραφο 1, του άρθρου 15 εντός 
του 1ου δεκαημέρου κάθε μήνα. 

Άρθρο 17 

Οριστική έγκριση επενδυτικών σχεδίων 
και ανάληψη δέσμευσης 

1. Ο Τελικός Δικαιούχος μετά την κατ’ αρχήν έκφραση 


της σύμφωνης γνώμης των Διαχειριστικών Αρχών προω¬ 
θεί εντός εύλογου χρονικού διαστήματος που δεν μπορεί 
να υπερβαίνει τους δύο μήνες Σχέδιο Απόφασης του 
Υπουργού Γεωργίας ή του Γενικού Γραμματέα της Περι¬ 
φέρειας, για οριστική έγκριση των έργων αυτών, σύμφω¬ 
να με τις προϋποθέσεις της επόμενης παραγράφου 2. Με 
την έκδοση της οριστικής απόφασης αναλαμβάνεται η 
δέσμευση για την καταβολή των ενισχύσεων. 

2. Οι τελικοί αποδέκτες υποχρεούνται το αργότερο 
εντός 1 μηνάς από την ημερομηνία παραλαβής του εγ¬ 
γράφου με το οποίο ο τελικός δικαιούχος τους ειδοποιεί 
για την καταρχήν έγκριση του έργου, να υποβάλλουν στη 
Δομή Στήριξης δύο Εγγυητικές επιστολές τραπέζης κα¬ 
λής εκτέλεσης του επενδυτικού σχεδίου, για ποσό ίσο 
προς το 5% του επιλέξιμου κόστους του έργου εκάστη, η 
πρώτη των οποίων θα επιστρέφεται με την βεβαίωση υλο- 
ποίησηςτου 30%του εγκριθέντος έργου, η δε δεύτερη με 
τη βεβαίωση ολοκλήρωσης της επένδυσης. Ο εγγυητικές 
επιστολές θα εκδίδονται υπέρ του Τελικού Δικαιούχου 
των μέτρων 

3. Εκτός των εγγυητικών επιστολών ο αποδέκτης θα 
προσκομίσειτροποποιημένοτο επενδυτικό του σχέδιο σε 
όρους φυσικού αντικειμένου και προϋπολογισμού σύμ¬ 
φωνα με το πρακτικό της γνωμοδοτικής επιτροπής 

4. Μη συμμόρφωση προς τους παραπάνω όρους, ση¬ 
μαίνει ακύρωση της καταρχήν έγκρισης. Ο αποδέκτης 
έχει το δικαίωμα να επανέλθει με νέα αίτηση για ένταξη 
μετά την συμπλήρωση διετίας από την προηγουμένη αί¬ 
τηση. 

5. Το Υπουργείο Γεωργίας ή η αντίστοιχη Περιφέρεια με 
βάση την καταρχήν έγκριση του επενδυτικού σχεδίου και 
υπό τον όρο της ικανοποίησης των προϋποθέσεων των 
προηγούμενων παραγράφων, προβαίνει στην οριστική 
έγκριση των έργων αυτών με απόφαση Υπουργού Γ εωρ¬ 
γίας ή του αντίστοιχου Γενικού Γραμματέα της Περιφέ¬ 
ρειας, αναλαμβάνοντας δέσμευση για την καταβολή των 
ενισχύσεων. 

Στην παραπάνω απόφαση προσδιορίζονται επακριβώς: 

• Ο φορέαςτου έργου και ο Α.Φ.Μ. 

• Ο τίτλος της επένδυσης 

• Οτίτλοςτου έργου, κωδικός Ο.Π.Σ, κωδικόςΣ.Α.Ε 

• Η τοποθεσία της επένδυσης 

• Ο συνολικός προϋπολογισμός 

• Ο επιλέξιμος προϋπολογισμός σύμφωνα μετά ειδικό 
έντυπο απόφασης της γνωμοδοτικής επιτροπής 

• Οι μη επιλέξιμες δαπάνες 

• Οι χορηγούμενες ενισχύσεις 

• Η ίδια συμμετοχή του φορέα και η προέλευσή της 

• Ο αριθμός των δόσεων καταβολής των ενισχύσεων 

• Οι όροι χορήγησης της συνδρομής 

• Χρονοδιάγραμμα εκτέλεσης του έργου 

• Αναλυτική Κατάσταση Εγκεκριμένων Επιλέξιμων Δα¬ 
πανών. 

Η μη τήρηση των όρων χορήγησης της συνδρομής μπο¬ 
ρεί να επισύρει την ανάκληση της απόφασης και την κα¬ 
τάπτωση των εγγυητικών επιστολών. 

Άρθρο 18 

Αναμόρφωση μελετών επενδυτικών σχεδίων 

1. Μετά την εξέταση του επενδυτικού σχεδίου από την 
Γνωμοδοτική Επιτροπή εάν έχουν διαφοροποιηθεί κά¬ 
ποια στοιχεία του, ή και ο προϋπολογισμός των επιλέξι¬ 
μων δαπανών, ο φορέας είναι υποχρεωμένος να προσαρ- 

μόσειτο επενδυτικό του σχέδιο στα δεδομένα (φυσικό και 
οικονομικό αντικείμενο) που του έχουν εγκριθεί. 

2. Η αναμορφωμένη μελέτη και μόνον αυτή θα χρησιμο¬ 
ποιείται ως αρχικό σχέδιο της επένδυσης για την παρα¬ 
κολούθηση του φυσικού και οικονομικού αντικειμένου και 
την καταβολή των ενισχύσεων. Η καταβολή των ενισχύ¬ 
σεων θα πραγματοποιείται με βάση την ανάλυση των δα¬ 
πανών όπως αυτή θα προσδιορίζεται στην Οριστική από¬ 
φαση έγκρισης του άρθρου 17 και τον αντίστοιχο οδηγό 
εφαρμογής του κάθε μέτρου. 

ΕΚΤΕΛΕΣΗ ΕΠΕΝΔΥΤΙΚΩΝ ΣΧΕΔΙΩΝ 

Άρθρο 19 
Έναρξη εργασιών 

1. Ημερομηνία έναρξης εργασιών θεωρείται η ημερο¬ 
μηνία της θετικής γνωμοδότησης της επένδυσης απάτην 
Γνωμοδοτική Επιτροπή Έγκρισης των Επενδυτικών Σχε¬ 
δίων. Δαπάνες εργασιών που πραγματοποιήθηκαν νωρί¬ 
τερα της ημερομηνίας αυτής δεν θεωρούνται επιλέξιμες 
και δεν υπολογίζονται για ενίσχυση. 

2. Το αργότερο εντός δεκαοκτώ μηνών (18) από την 
ημερομηνία της οριστικής έγκρισης του έργου (νομική 
δέσμευση), ο φορέας θα πρέπει να έχει υποβάλλει στον 
τελικό δικαιούχο ή την οικεία Επιτροπή Παρακολούθησης 
του επενδυτικού σχεδίου του άρθρου 24 αίτηση πληρω¬ 
μής που να αντιπροσωπεύει δαπάνες (χωρίς Φ.Π.Α.) για 
επιλέξιμες δαπάνες τουλάχιστον ίσες με το 30% του 
εγκεκριμένου κόστους. Μη τήρηση του παραπάνω όρου 
σημαίνει αυτόματα ακύρωση του έργου και κατάπτωση 
και των δύο (2) εγγυητικών επιστολών. 

3. Σε περιπτώσεις πλήρως αιτιολογημένες και τεκμη¬ 
ριωμένες που θα υποβάλλονται και θα εξετάζονται από τη 
Δομή Στήριξης η οποία και θα εισηγείται στο τελικό δικαι¬ 
ούχο, θα χορηγείται παράταση για διάστημα το πολύ έξι 
(6) μηνών χωρίς να πραγματοποιείται κατάπτωση των εγ¬ 
γυητικών επιστολών. Με τη παρέλευση και του χρονικού 
διαστήματος της ως άνω εγκριθείσας παράτασης, κατά 
την οποία ο φορέας δεν υπέβαλε αίτηση σύμφωνα με όσα 
αναφέρονται στην παράγραφο 2, το έργο ακυρώνεται και 
καταπίπτουν οι αντίστοιχες εγγυητικές επιστολές. 

Άρθρο 20 

Χρονοδιάγραμμα υλοποίησης της επένδυσης 

1. Ο τελικός αποδέκτης οφείλει να τηρεί πιστά το χρο¬ 
νοδιάγραμμα εκτέλεσης του έργου όπως αυτό ορίζεται 
στο άρθρο 17 παράγραφος 5 της παρούσας. 

2. Στην περίπτωση που αυτό παρεκκλίνει, τότε οι λόγοι 
της καθυστέρησης θα πρέπει να είναι πλήρως αιτιολογη¬ 
μένοι. Αιτούμενη παράταση ανώτερη των 6 μηνών από τον 
χρόνο ολοκλήρωσης που αναφέρεται στην αρχική έγκρι¬ 
ση του επενδυτικού σχεδίου εξετάζεται από τη Δομή Στή¬ 
ριξης, η οποία εισηγείται στον Τελικό Δικαιούχο και ο 
οποίος θα αποφασίζει σχετικά. Σε περιπτώσεις αιτούμε- 
νης παράτασης συνολικά μικρότερης των 6 μηνών, χορη¬ 
γείται με απλή έγκριση της Δομής Στήριξης. 

Άρθρο 21 

Υποχρεώσεις τελικών αποδεκτών 

1. Ο τελικός αποδέκτης οφείλει να εκτελέσειτην επένδυ¬ 
ση σύμφωνα μετά όσα προβλέπονται στην αίτηση - μελέτη 
που υποβλήθηκε στη Δομή Στήριξης και έτυχε έγκρισης 
σύμφωνα με την διαδικασία που προβλέπεται στα άρθρα 
15,17 & 18 και μέσα στα χρονικά περιθώρια που προσδιο¬ 


ρίζονται στην απόφαση του Υπουργού Γεωργίας ή των Γε¬ 
νικών Γραμματέωντων Περιφερειών (άρθρο 17, παρ. 4). 

2. Πέραν της παραπάνω βασικής υποχρέωσης ο Φορέ¬ 
ας υποχρεούται παράλληλα: 

α) Να ενημερώνει απαραιτήτως για την ακριβή ημερο¬ 
μηνία έναρξηςτωνεργασιώντη Δομή Στήριξης η οποία θα 
ενημερώνει τον τελικό δικαιούχο. 

β) Να υποβάλλει στη Δομή Στήριξης την οριστική μελέ¬ 
τη του έργου (οικοδομική μελέτη και εγκεκριμένα απάτην 
αρμόδια πολεοδομία σχέδια) προκειμένου αυτή να διευ¬ 
κολύνεται στις εργασίες. Η οριστική μελέτη όπου απαι¬ 
τείται πρέπει να υποβάλλεται πριν την έναρξη των εργα¬ 
σιών, όπου όμως δεν απαιτείται οριστική μελέτη πρέπει 
να υποβάλλονται τα αντίστοιχα κατασκευαστικά σχέδια. 

γ) Να παρέχει κάθε σχετική πληροφόρηση προκειμένου 
να διευκολύνει τις υπηρεσίες που παρακολουθούν την 
εκτέλεση του έργου του. 

δ) Είναι υποχρεωμένος να αποδέχεται τον έλεγχο προ¬ 
σκομίζοντας οποιαδήποτε παραστατικά ζητηθούν και να 
παρέχει πρόσβαση στα λογιστικά του βιβλία από τα αρ¬ 
μόδια εντεταλμένα όργανα του Κράτους και της ΕΈ. 

ε) Να τηρεί τις υποχρεώσεις του για δημοσιότητα όπως 
αυτές προβλέπονται στον κανονισμό ΕΈ 1159/2000. 

στ) Γιατις Συνεταιριστικές Οργανώσεις και συνεταιριστι¬ 
κές εταιρίες ισχύουν οι διαδικασίες προμηθειών και εκτέ¬ 
λεσης των έργων που περιλαμβάνονται στο Π.Δ. 283/89. 
Για τα ΝΠΔΔ και ΟΤΑ είναι υποχρεωτική η τήρηση της Κοι¬ 
νοτικής Νομοθεσίας που διέπειτην ανάθεση έργου. 

Γ ια όλα τα ανωτέρω η δομή στήριξης ενημερώνει το τε¬ 
λικό δικαιούχο. 

3. Το ελάχιστο ποσοστό υποχρεωτικής συμμετοχής του 
φορέα με ίδια κεφάλαια, όπως καθορίζεται στην απόφαση 
υπαγωγής του άρθρου 17, θα αναλίσκεται κατά προτεραιό¬ 
τητα για την αντιμετώπιση των πρώτων δαπανώντου έργου. 

Άρθρο 22 

Υπέρβαση εγκεκριμένου προϋπολογισμού 

Οποιαδήποτε υπέρβαση του αρχικού προϋπολογισμού, 
όπως αυτός προσδιορίζεται στην απόφαση του Υπουρ¬ 
γού Γεωργίας του άρθρου 17, παρ. 5 αιτιολογημένη ή μη, 
επιβαρύνει αποκλειστικά και μόνο το φορέα. 

Άρθρο 23 

Παραίτηση του φορέα 

Εφόσον ο αποδέκτης αδυνατεί να υλοποιήσει το εγκε¬ 
κριμένο επενδυτικό του σχέδιο, οφείλει να προβεί σε πα¬ 
ραίτηση υποβάλλοντας στη δομή στήριξης δήλωση σύμ¬ 
φωνα με το Υπόδειγμα που καθορίζεται στον αντίστοιχο 
οδηγό εφαρμογής. 

Εάν ο φορέας μετά την οριστική έγκριση του επενδυτι¬ 
κού του σχεδίου υποβάλλει εντός ευλόγου χρόνου που δεν 
υπερβαίνει τους δύο μήνες αίτηση παραίτησης, και με την 
προϋπόθεση της μη καταβολής ενισχύσεων είναι δυνατή 
μετά από γνωμοδότηση της Επιτροπής του άρθρου 15 να 
του επιστραφούν οι κατατεθείσες εγγυητικές επιστολές. 

Μετά την έναρξη υλοποίησης και τη καταβολή ενισχύ¬ 
σεων, ο τελικός αποδέκτης δύναται να παραιτηθεί. Η πα¬ 
ραίτηση μπορεί να αφορά το σύνολο ή μέρους επενδυτι¬ 
κού σχεδίου. Εάν η παραίτηση αφορά το σύνολο ή μέρος 
του επενδυτικού σχεδίου και εφόσον το μέρος του έργου 
που πραγματοποιήθηκε κριθεί ότι δεν μπορεί να λειτουρ¬ 
γήσει αυτόνομα, το έργο ακυρώνεται, οι δε ενισχύσεις 
που έχουν καταβληθεί ανακτώνται. 

Άρθρο 24 
Παρακολούθηση 

1. Η παρακολούθηση της υλοποίησης των εργασιών κά¬ 
θε επενδυτικού σχεδίου που περιλαμβάνεται σε Πρό¬ 
γραμμα Ενίσχυσης γίνεται από τον τελικό δικαιούχο με 
την υποστήριξη της Δομής Στήριξης. Η παρακολούθηση 
αφορά την εξέλιξη φυσικού και οικονομικού αντικειμένου 
του επενδυτικού σχεδίου. 

2. Υποχρεώσεις της Δομής Στήριξης για την παρακο¬ 
λούθηση των έργων είναι: 

• Η παρακολούθηση της πιστής εκτέλεσης των έργων 
με επιτόπιες μεταβάσεις, σύμφωνα με το εγκεκριμένο 
σχέδιο (αρχικό ή τροποποιημένο). 

• Η παρακολούθηση - εξακρίβωση της πιστότητας των 
στοιχείων που παρέχει ο φορέας προκειμένου να διαπι¬ 
στωθεί η πρόοδος του έργου. 

• Η στήριξη του τελικού δικαιούχου στη σύνταξη των μη¬ 
νιαίων και τριμηνιαίων δελτίων παρακολούθησης δαπα¬ 
νών σύμφωνα με τα εκάστοτε ισχύοντα έντυπα του ΟΠΣ 

3. Εφόσον παρίσταται αιτιολογημένη ανάγκη, για την 
επίλυση διαφορών ο τελικός αποδέκτης δύναται να αιτη- 
θεί από τον τελικό δικαιούχο, τη συγκρότηση Επιτροπής 
από υπαλλήλους αντίστοιχων ειδικοτήτων της Κεντρικής 
Υπηρεσίας του Υπουργείου Γεωργίας ή της αντίστοιχης 
Περιφέρειας, η οποία μετά από επιτόπιο έλεγχο συντάσ¬ 
σει πρακτικό για την πρόοδο του υπό εξέταση έργου το 
οποίο και λαμβάνεται αποκλειστικά υπόψη για τον υπολο¬ 
γισμό των οικονομικών ενισχύσεων. 

4. Η οριστική παραλαβή των έργων είναι ευθύνη του τε¬ 
λικού δικαιούχου. Με απόφαση του Υπουργού Γεωργίας 
ή του Γενικού Γραμματέα της Περιφέρειας δύναται η πα¬ 
ραλαβή των έργων να γίνεται από Επιτροπή Παραλαβής. 

Άρθρο 25 
Πληροφόρηση 

1. Οι Τελικοί Δικαιούχοι σε συνεργασία με την Δομή Στή¬ 
ριξης και τις Ειδικές Υπηρεσίες Διαχείρισης του 
Ε.Π.Α.Α.Α.Υ. και των Π.Ε.Π., αναλαμβάνουν την υποχρέω¬ 
ση Δημοσιότητας και Πληροφόρησης για τους όρους και 
προϋποθέσεις ενίσχυσης των ενδιαφερομένων Φορέων 
των Επενδυτικών Σχεδίων και τις υποχρεώσεις τους που 
απορρέουν από τον Καν.(Ε.Κ,) 1159/2000. 

2. Ο αποδέκτης υποχρεούται να ενημερώνει κάθε μήνα 
ανελλιπώς τη Δομή Στήριξης για την πορεία του έργου. Η 
Δομή Στήριξης ενημερώνει τους Τελικούς Δικαιούχους 


για την πορεία του έργου, ακόμη και για τα έργα που δεν 
παρουσιάζουν καμία εξέλιξη, σύμφωνα με τις διατάξεις 
εφαρμογής του Γ Κ.Π.Σ. 

Άρθρο 26 

Απαιτούμενα δικαιολογητικά πληρωμής 
και διαδικασία υποβολής 

1. Η οικονομική ενίσχυση για κάθε οριστικά ενταγμένο 
επενδυτικό σχέδιο - έργο - αποδίδεται σε ισάριθμες δό¬ 
σεις όπως προσδιορίζεται στην απόφαση έγκρισης του 
έργου (παρ. 5 άρθρο 17), απολογιστικά και ανάλογα με 
την πρόοδο κατασκευής του. 

2. Η πρώτη αίτηση πληρωμής υποβάλλεται από τον Φο¬ 
ρέα της επένδυσης μετά την πραγματοποίηση δαπανών, 
για εγκεκριμένες εργασίες τουλάχιστον ίσων με το 30% 
των επιλέξιμων δαπανών 

3. Η τελευταία αίτηση πληρωμής δεν μπορεί να αντιπρο¬ 
σωπεύει ποσοστό ενίσχυσης μικρότερο του 20% των επι¬ 
λέξιμων δαπανών. Ο αριθμός των δόσεων δύναται να κυ¬ 
μαίνεται από μία (1) έως τρεις (3) ανάλογα με το κόστος 
του έργου. 

4. Γιατην καταβολή του κάθε τμήματος της ενίσχυσης, ο 
φορέας υποβάλλει στη Δομή Στήριξης στα όρια της οποί¬ 
ας υλοποιείται η επένδυση, τα δικαιολογητικά που προ- 
βλέπονται στον οδηγό εφαρμογής. Τα δικαιολογητικά 
πληρωμών θα υποβάλλονται από τον φορέα της επένδυ¬ 
σης δακτυλογραφημένα σε δύο (2) αντίγραφα και τοπο¬ 
θετημένα σε κλασέρ, στη Δομή Στήριξης. Μετά τον έλεγ¬ 
χο απάτη Δομή Στήριξης, ένα (1) αντίγραφο αποστέλλεται 
στους Τελικούς Δικαιούχους για τον τελικό έλεγχο και την 
έκδοση απόφασης καταβολής των ενισχύσεων. 

Ο τελικός δικαιούχος τηρεί φάκελο έργου σύμφωνα με 
τα προσδιοριζόμενα από τους μηχανισμούς εφαρμογής 
του ΓΚΠΣ 

Άρθρο 27 

Για ιδιωτικές παραγωγικές επενδύσεις εκτός γεωργι¬ 
κού τομέα που υλοποιούνται στις περιοχές εφαρμογής 
των Ολοκληρωμένων Προγραμμάτων Ανάπτυξης του 
Αγροτικού χώρου όπως αυτές προσδιορίζονται στον Άξο¬ 
να 7του Ε.Π. Α.Α.Α.Υ 2000 - 20006 και στα ΠΕΠ από μικρές 
επιχειρήσεις σύμφωνα με τον κανονισμό Ε.Ε 70/2001 ανά 
περιφέρεια ισχύουν τα ακόλουθα ποσοστά ενίσχυσης εκ¬ 
πεφρασμένων στο σύνολο του επιλέξιμου κόστους των 
επενδυτικών σχεδίων. 


ΠΕΡΙΦΕΡΕΙΕΣ 

ΠΟΣΟΣΤΟ 

ΕΝΙΣΧΥΣΗΣ 

ΠΑΡΑΤΗΡΗΣΕΙΣ 

ΒΟΡΕΙΟΥ ΑΙΓΑΙΟΥ , ΝΟΤΙΟΥ ΑΙΓΑΙΟΥ, 
ΠΕΡΙΦΕΡΕΙΑ ΑΤΤΙΚΗΣ ΕΠΑΡΧΙΑ ΤΡΟΙΖΗΝΙΑΣ, 

ΝΗΣΟΙ ΚΥΘΗΡΩΝ, ΑΝΤΙΚΥΘΗΡΩΝ, ΗΠΕΙΡΟΥ, 
ΑΝΑΤ. ΜΑΚΕΔΟΝΙΑΣ - ΘΡΑΚΗΣ, ΔΥΤΙΚΗΣ 
ΜΑΚΕΔΟΝΙΑΣ, ΙΟΝΙΩΝ ΝΗΣΩΝ, 
ΠΕΛΟΠΟΝΝΗΣΟΥ καθώς και όλα τα νησιά της 
χώρας εξαιρούμενης της Νήσου Κρήτης 

60% 


ΚΕΝΤΡΙΚΗΣ ΜΑΚΕΔΟΝΙΑΣ, ΘΕΣΣΑΛΙΑΣ 

ΣΤΕΡΕΑΣ ΕΛΛΑΔΟΣ, ΔΥΤΙΚΗΣ ΕΛΛΑΔΟΣ, 

ΚΡΗΤΗΣ 

55% 

Εξαιρείται ο νομός 
Θεσσαλονίκης 

ΚΕΝΤΡΙΚΗΣ ΜΑΚΕΔΟΝΙΑΣ, ΑΤΤΙΚΗΣ 

50% 

Ο νομός 

Θεσσαλονίκης, λοιπέ* 
περιοχές περιφέρεια· 
Αττικής 

Άρθρο 28 

Από τις διατάξεις της παρούσας απόφασης θα αναλη- 
φθούν υποχρεώσεις για την περίοδο 2000-2006. 

1. Για την υλοποίηση των επενδύσεων στο πλαίσιο του 
Ε.Π «Αγροτική Ανάπτυξη Ανασυγκρότηση της Υπαίθρου 
2000-20006 θα προκληθεί Δημόσια Δαπάνη η οποία βαρύ¬ 
νει τη ΣΑΕτου Υπουργείου Γεωργίας ύψους 180.814.888 
Ευρώ από την οποία 125.343194. ΕΥΡΩ θα αποτελεί τη 
συνδρομή της Ε.Ε μέσω του ΕΓΤΠΕ - Τμήμα Προσανατο¬ 
λισμού το δε υπόλοιπο 55.471.694.ποσό Ευρώ αποτελεί 
την Εθνική Συμμετοχή. Για την υλοποίηση των επενδύσε¬ 
ων στο πλαίσιο των ΠΕΠ, το ποσό της Δημόσιας Δαπάνης 
με ευθύνη των Περιφερειών, θα προβλεφθεί στις αντίστοι¬ 
χες ΣΑΕΠ σύμφωνα με τον Πίνακα του Παρατήματος 2. 

Άρθρο 29 

Γ ια την υλοποίηση κατηγοριών πράξεων που περιλαμ¬ 
βάνονται στα συμπληρώματα προγραμματισμού των 


ΠΕΠ και δεν καλύπτονται από τις διατάξεις της παρούσας 
θα εκδίδεται απόφαση του Υπουργού Γεωργίας μετά από 
την υποβολή σχεδίου απόφασης από την αντίστοιχη Πε¬ 
ριφέρεια προς το Υπουργείο Γεωργίας. Στο σχέδιο από¬ 
φασης κατ’ ελάχιστον θα περιλαμβάνονται οι τελικοί δι¬ 
καιούχοι, οι κατηγορίες τελικών αποδεκτών, οι όροι και 
προϋποθέσεις ένταξης των τελικών αποδεκτών, το ύψος 
ενίσχυσης καθώς και κάθε άλλη λεπτομέρεια εφαρμογής 
των πράξεων. 

Άρθρο 30 

1. Η διαδικασία των κυρώσεων θα εξειδικεύεται κατά μέ¬ 
τρο στους σχετικούς οδηγούς εφαρμογής. 

2. Εξουσιοδοτείται ο Υπουργός Γεωργίας με απόφασή 
του να καθορίζει τις λεπτομέρειες εφαρμογής της πα¬ 
ρούσας απόφασης. 


ΠΑΡΑΡΤΗΜΑ 1 


ΚΩΔΙΚΟΣ ΣΤΑΚΟΔ 

ΟΝΟΜΑΣΙΑ ΚΛΑΔΟΥ 

141 

Λατομεία λίθων για οικοδομικές χρήσεις 

153.3 

Παρασκευή ζαχαρωδών προϊόντων από φρούτα και λαχανικά 

155.2 

Παρασκευή παγωτών 

158.1 

Αρτοποιία, παραγωγή νωπών ειδών ζαχαροπλαστικής 

158.5 

Παραγωγή μακαρονιών, λαζανιών, κουσκούς και πρόμοιων αλευροειδών 
προϊόντων 

158.6 

Επεξεργασία τσαγιού και καφέ 

158.7 

Παραγωγή αρτυμάτων και καρυκευμάτων 

159.1 

Παραγωγή απεσταγμένων αλκοολούχων ποτών 

159.2 

Παραγωγή αιθυλικής αλκοόλης από υλικά που υφίστανται ζύμωση 

159.6 

Ζυθοποιία 

159.7 

Παραγωγή βύνης 

159.8 

Παραγωγή μεταλλικών νερών και αναψυκτικών 

17 

Παραγωγή κλωστοϋφαντουργικών υλών 

18 

Κατασκευή ειδών ένδυσης, κατεργασία και βαφή γουναρικών 

19 

Κατεργασία και δέψη δέρματος, κατασκευή ειδών ταξιδιού, τσαντών, ειδών 
σελοποϊιας, ειδών σαγματοποιίας και υποδημάτων 

20 

Βιομηχανία ξύλου και κατασκευή προϊόντων από ξύλο και φελό, εκτός από τα 
έπιπλα, κατασκευή ειδών καλαθοποιίας και σπαρτοπλεκτικής 

212.1 

Κατασκευή κυματοειδούς χαρτιού και χαρτονιού και ειδών συσκευασίας από 
χαρτί και χαρτόνι 

212.3 

Κατασκευή ειδών χαρτοπωλείου 

221.9 

Άλλες εκδοτικές δραστηριότητες 

222.9 

Άλλες δραστηριότητες συναφείς με την εκτύπωση 

241.2 

Παραγωγή χρωστικών υλών 

245.1 

Παραγωγή σαπουνιών και απορρυπαντικών, προϊόντων καθαρισμού και 
στίλβωσης 

245.2 

Παραγωγή αρωμάτων και παρασκευασμάτων καλλωπισμού 

246.3 

Παραγωγή αιθέριων ελαίων 

263 

Κατασκευή κεραμικών πλακιδίων και κυβολίθων 

266.2 

Κατασκευή δομικών προϊόντων από γύψο 

267 

Κοπή, μορφοποίηση και κατεργασία λίθων 

285 

Κατεργασία και επικάλυψη μετάλλων, γενικές μηχανολογικές εργασίες που 
εκτελούνται έναντι αμοιβής ή βάσει σύμβασης 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΩΔΙΚΟΣ ΣΤΑΚΟΔ 

ΟΝΟΜΑΣΙΑ ΚΛΑΔΟΥ 

286 

Κατασκευή ειδών μαχαιροποιίας, εργαλείων και σιδηρικών 

287 

Κατασκευή άλλων μεταλλικών προϊόντων 

29 

Κατασκευή μηχανημάτων και ειδών εξοπλισμού μ.α.κ. 

36 

Κατασκευή επίπλων, λοιπές βιομηχανίες 

55 

Ξενοδοχεία και εστιατόρια 

633 

Δραστηριότητες ταξιδιωτικών πρακτορείων και επιχειρήσεων οργανωμένων 
εκδρομών, δραστηριότητες παροχής τουριστικής βοήθειας 

748.2 

Δραστηριότητες συσκευασίες 

923 

Άλλες δραστηριότητες θεάματος 

925 

Δραστηριότητες βιβλιοθηκών, αρχειοφυλακείων, μουσείων και λοιπές πολιτιστικές 
δραστηριότητες 

926 

Αθλητικές δραστηριότητες 

927.2 

Άλλες ψυχαγωγικές δραστηριότητες μ.α.κ. 

930.2 

Δραστηριότητες κομμωτηρίων, κουρείων και ινστιτούτων καλλονής 


ΠΑΡΑΡΤΗΜΑ 2 


ΔΗΜΟΣΙΑ ΔΑΠΑΝΗ ΓΙΑ ΚΑΘΕΣΤΩΤΑ ΕΝΙΣΧΥΣΕΩΝ 
ΣΤΑ ΠΛΑΙΣΙΑ ΤΩΝ ΟΛΟΚΛΗΡΩΜΕΝΩΝ ΠΡΟΓΡΑΜΜΑΤΩΝ ΤΩΝ ΠΕΠ 
ΣΤΙΣ ΔΡΑΣΕΙΣ ΠΟΥ ΣΥΓΧΡΗΜΑΤΟΔΟΤΟΥΝΤΑΙ ΑΠΟ ΤΟ ΕΓΤΠΕ-Π 


ΠΕΡΙΦΕΡΕΙΑΚΟ ΕΠΙΧΕΙΡΗΣΙΑΚΟ ΠΡΟΓΡΑΜΜΑ (ΠΕΠ) 

ΔΗΜΟΣΙΑΔΑΠΑΝΗ 

(ΕΥΡΩ) 

ΑΝΑΤΟΛΙΚΗΣ ΜΑΚΕΔΟΝΙΑΣ& ΘΡΑΚΗΣ 

2.936.000 

ΚΕΝΤΡΙΚΗΣ ΜΑΚΕΔΟΝΙΑΣ 

22.129.311 

ΔΥΤΙΚΗΣ ΜΑΚΕΔΟΝΙΑΣ 

6.867.180 

ΗΠΕΙΡΟΥ 

10.372.000 

ΘΕΣΣΑΛΙΑΣ 

21.000.000 

ΙΟΝΙΩΝ ΝΗΣΩΝ 

1.786.000 

ΔΥΤΙΚΗΣ ΕΛΛΑΔΑΣ 

7.762.154 

ΣΤΕΡΕΑΣ ΕΛΛΑΔΑΣ 

13.561.472 

ΠΕΛΟΠΟΝΝΗΣΟΥ 

13.800.000 

ΒΟΡΕΙΟΥ ΑΙΓΑΙΟΥ 

9.662.997 

ΝΟΤΙΟΥ ΑΙΓΑΙΟΥ 

5.975.000 

ΚΡΗΤΗΣ 

17.479.000 



ΣΥΝΟΛΟ ΠΕΠ 

133.331.114 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Νοεμβρίου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

X. ΠΑΧΤΑΣ - Γ. ΦΛΩΡΙΔΗΣ ΚΩΝ. ΣΚΑΝΔΑΛΙΔΗΣ 

ΓΕΩΡΓΙΑΣ 

ΓΕΩΡΓΙΟΣ ΔΡΥΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































